Doğuş 7 illik fasilədən sonra yeni albom çıxartdı\nTürkiyəli müğənni Doğuş 7 illik fasilədən sonra albom çıxarıb.\nTürkiyə mətbuatının verdiyi xəbərə görə, yeni albom "Aklında bulunsun" adlanır. Albom sözləri və musiqisi Doğuşun özünə aid olan 9 mahnıdan ibarətdir. Müğənninin "Beyazı kırmızıya vurun" mahnısı artıq radiolarda dinlənilmə rekordu qırıb.\nErdem Kınay, Suat Aydoğan və Cenk Eroğlu kimi arnajimançılarla çalışan Doğuş italyansayağı imici ilə də diqqət çəkib.\nXəbərlər Baxılıb: 1180 Tarix: 19 oktyabr 2015\nMüğənni Aygün İsmayılova bir yaşlı qızı ilə - FOTOLAR\nTürkiyədə yaşayan azərbaycanlı müğənni Aygün İsmayılova sosial şəbəkədə qızı ilə fotolarını paylaşıb. Müğənni 1 yaşlı qızı Miray ilə gəzintiyə çıxıb və fotolar çəkdirib. Qeyd edək ki, Aygün İsmayılova Türkiyə vətəndaşı Halu\nAfaq Bəşirqızının oğlu Anar Məmmədovun şirkətinin rəhbəri oldu\nNəqliyyat naziri Ziya Məmmədovun oğlu Anar Məmmədova məxsus "Qarant Holdinq"ə daxil olan şirkətlərdən biri - "M.Trans" MMC-nin rəhbərliyində dəyişiklik baş verib. Axşam.az xəbər verir ki, bu barədə "Azərfaks"\nAta - oğul klipə çəkildilər - FOTOLAR\nSevilən müğənni İzzət Bağırovun böyük oğlunu klipə çəkilib. "Yaradanım" adli mahnı dini mövzuda olan klipin ssenarisi ifaçının özünə məxsusdur. Müğənni fərqli bir klip çəkdirdiyini bildirib. Qeyd edək ki, mahnını\nAytən Səfərova ikinci dəfə ana olub\nBir müddət efirdən uzaq düşən aparıcı ana olub. Teleaparıcı Aytən Səfərova yenidən ana olub. Aparıcının oğul övladı dünyaya gəlib. Dostları bu məqsədlə onu sosial şəbəkə vasitəsi ilə təbrik ediblər. Xatırladaq ki, yeni doğula\nŞahzadəyə ərə gedən model ana olmağa hazırlaşır\nİsveç taxtının üçüncü varisi şahzadə Karl Filip və həyat yoldaşı Sofia Hellqvist valideyn olacaqlar. Xarici KİV-lərin məlumatına görə, ölkədə "ilin ailəsi" seçilən cütlüyün övladı gələn ilin aprelində dünyaya gələcək\nVəfa Zeynalovanın qızı podiumda - FOTOLAR\nƏməkdar artist Vəfa Zeynalovanın qızı modellik edib. Aktrisanın qızı Səbinə "Baku Fashion Week"də podiuma çıxıb. O, türk modelyer Aslı Ceksonun kolleksiyasından olan geyimləri nümayiş etdirib. Aktrisa açıqlamasınd\nToppuş bacı 100 kiloqrama qədər arıqladı\nƏməkdar artist Tünzalə Əliyeva sağlam həyat tərzi keçirməsindən danışıb. "Sağlam həyat tərzi düzgün qidalanmaqdan başlayır. Pis vərdişlərdən uzaq durub, idmanla məşğul olmaq lazımdır. Pis vərdişləri tərgitsək, ömür d\nŞakira adi günlərdə belə geyinir - FOTOLAR\nMəşhurların həyatları ilə yanaşı geyim tərzi də milyonların diqqətindən yayınmır. Bəs səhnədə heyrətamiz libaslar geyinən ulduzlar adi günlərdə necə görünürlər?. Kolumbiyalı müğənni Şakira Barselonada obyektivlərə tuş gəlib


Həmsədrlər münaqişəni inhisara alıb\nKristian Vigenin: "Beynəlxalq ictimaiyyət Qarabağ məsələsində diqqətini yalnız müharibədən qaçmağa yönəldib, bu yanaşma dəyişməlidir"\nATƏT PA-nın Cənubi Qafqaz üzrə xüsusi nümayəndəsi Kristian Vigenin istefa verib.\nBu barədə o dünən Vyanada ATƏT PA-nın qış sessiyasında hazırladığı yekun hesabatın təqdimatı zamanı bildirib.\nO, istefa verməsinin səbəbini bütün səyini Siyasi Məsələlər və Təhlükəsizlik komitəsindəki məruzəçi vəzifəsinə yönəlmək niyyəti ilə əlaqələndirib.\nKristian Vigenin ATƏT-in Minsk qrupu həmsədrlərinin işini tənqid edib.\nKristian Vigenin ATƏT-in fəaliyyətdə olan sədrinin şəxsi nümayəndəsi və ATƏT-in Minsk qrupu həmsədrləri ilə əməkdaşlıq və koordinasiya şəklində ATƏT PA-nın regionda rolunun gücləndirilməsi ilə bağlı bir sıra səylər irəli sürdüyünü deyib: “Lakin həmsədrlər öz işləri barədə məlumat vermək üçün bir neçə dəfə ATƏT PA-nın dəvətlərini, hətta qeyri-rəsmi görüş təkliflərini rədd ediblər. Mən onlarla bu məsələ ilə bağlı görüşlərimi bölüşmək və parlamentarilərin bu prosesdə rolunun artırılmasının vacibliyini danışmaq üçün bir dəfə görüşə bildim.\nHəmsədrlər yalnız nadir hallarda özündə az məlumat əks etdirən press-relizlər yayırlar”.\nKristian Vigenin bildirib ki, Dağlıq Qarabağ münaqişəsi ilə bağlı bütün məsələlər çox məhdud çevrədə qapalı olaraq qalır: “Bu, anlaşılandır. Lakin ölkələrin ictimaiyyətinin istənilən kompromis qərarlara hazırlanmasına xidmət etmir.\nİki illik intensiv fəaliyyətim müddətində ATƏT PA ilə bağlı Cənubi Qafqazda fikirlərin, həmçinin Cənubi Qafqaz barədə məlumatların ATƏT PA-da paylaşılması üçün nailiyyətlər əldə etmişəm. Lakin istənilən vacib məsələ ilə bağlı irəliləyiş əldə olunmayıb. Bunu da qəbul etməliyik ki, istənilən digər qurum və institut son iki ildə regionda nəzərəçarpacaq nailiyyət əldə etməyib.\nDoğrudur, nisbi sülh əldə olunub. Lakin Dağlıq Qarabağ münaqişəsi ilə bağlı mənim təəssüratım budur ki, beynəlxalq ictimaiyyət özünün hərtərəfli nizamlanmanın və uzunmüddətli sülhün əldə olunması ilə bağlı ambisiyalarını sadəcə müharibədən qaçmağa dəyişib. Bu dayanıqlı deyil və dəyişməlidir. ATƏT PA bu məsələdə rol oynaya bilər. Lakin bu, xüsusilə münaqişə ölkələrinin paytaxtlarında uyğun şəraitin yaradılması şərti ilə baş verə bilər”.\nKeçmiş xüsusi nümayəndə bildirib ki, Cənubi Qafqazın 3 ölkəsi ilə “Cənubi Qafqaz” adı altında məşğul olmaq artıq ATƏT PA üçün məhsuldar deyil: “Dağlıq Qarabağ və ətraf rayonlarla əlaqəli bütün problem və məsələlər - Azərbaycan və Ermənistanla bağlı vəziyyət Gürcüstandakı vəziyyətdən tamamilə fərqlidir. Hər üç ölkə yanaşma və məqsədlərində də fərqlənir. ATƏT PA fərqlilikləri qəbul etməli, hazırki yanaşmanı dayandırmalı və münaqişələri individual olaraq hədəfə almalıdır”.\nKristian Vigenin qeyd edib ki, hazırkı vəziyyətdə xüsusi nümayəndənin vəzifəsi tamamilə formal xarakter daşıyır. Onun sözlərinə görə, xüsusi nümayəndənin fəaliyyəti bir sıra səbəblərdən çox məhduddur: “Bölgədəki şərait daha geniş dialoq və təşəbbüslər üçün imkan yaratmır. Bütün müvafiq iştirakçılar daha az təşəbbüsə malik, daha az aktivlik göstərən şəxsə üstünlük verirlər. Bölgədə əlaqələrə və münaqişə zonasını ziyarət etməyə tam icazə yoxdur və olmayacaq. Xüsusi nümayəndə üçün maliyyə dəstəyi yoxdur və onun bütün xərcləri təmsil etdiyi ölkə tərəfindən ödənilir. Buna görə də indiki vəziyyətdə xüsusi nümayəndənin vəzifəsi dondurulmalı, bu səlahiyyətlər ATƏT PA-nın vitse-prezidentinə verilməlidir. O, daha geniş mənada ATƏT zonasında həlli uzanan münaqişələrlə məşğul ola bilər”.


Kömək:İki faktorlu audentifikasiya - Meta\nKömək:İki faktorlu audentifikasiya\nThis page is a translated version of the page Help:Two-factor authentication and the translation is 13% complete.\n←Kömək səhifələri İki faktorlu audentifikasiya köməkçisi\nBu səhifə Vikimedia Fondu layihələrində iki faktorlu audentifikasiyanı izah edir. Genişlənmə dokumentasiyası üçün mw:Special:MyLanguage/Extension:OATHAuth səhifəsinə nəzər sala bilərsiniz.\nVikimediyanın iki faktorlu audentifikasiyası ( 2FA) hesabınızın təhlükəsizliyini artırmaq üçün nəzərdə tutulub. en:İki faktorlu audentifikasiyanı aktivləşdirsəniz, hər giriş etdiyiniz zaman parolunuzdan əlavə birdəfəlik altı rəqəmli şifrə də tələb olunur. Bu altı rəqəmli şifrə bir smartfondan və ya fərqli bir audentifikasiya cihazından təmin edilə bilər. Daxil olmaq üçün həm şifrənizi bilməli, həm də kodu yaratmaq üçün audentifikasiya cihazına daxil olmalısınız.\n1 Təsir dairəsinə aid olan hesablar\n1.1 Tətbiqi məcburi olan istifadəçi qrupları\nTəsir dairəsinə aid olan hesablar\nVikimedia saytlarında iki faktorlu audentifikasiya hələ ki, eksperimentaldır və şəxsi istəyə bağlıdır. Aktivləşdirmə üçün (oathauth-enable) lazımdır. Hal-hazırda idarəçilər (və interfeys redaktorları kimi idarəçi tərzi alətləri olan istifadəçilər), bürokratlar, təftişçilər, nəzarətçilər, stüardlar, təhqir süzgəci menecerləri və OATH-tester qlobal qrup qrupundakı istifadəçilər üçün istifadəsi açıqdır.\n2FA Wikitech LDAP hesabları üçün də keçərlidir.\nTətbiqi məcburi olan istifadəçi qrupları\nRetrieved from "https://meta.wikimedia.org/w/index.php?title=Help:Two-factor_authentication/az&oldid=23283394"


2022, 24 Yanvar, Bazar ertəsi, Bakı vaxtı 21:07\nMüsəlmanlar əsasən Asiyada yaşayırlar\n«Pew» Araşdırma Mərkəzinin Dini və İctimai Həyat Forumunun oktyabrın 8-də yayılan hesabatına əsasən, dünyanın 200-dən çox ölkəsində 1.57 milyard müsəlman yaşayır. Bu, dünyanın 6.8 milyard əhalisinin təxminən 23 faizi deməkdir.\nMüsəlmanlar əsasən Asiyada yaşayırlar. Burada onlar əhalinin 60 faizini təşkil edirlər. Yaxın Şərqdə və Şimali Afrikada da əhalinin 20 faizi müsəlmanlardır. Müsəlmanların 2.4 faizi Avropada, 0.3 faizi Amerikada yaşayır.\nDünya üzrə 300 milyon müsəlman yaşadıqları ölkədə dini azlıqdadırlar. Amma onlar azlıqda olduqları ölkələrdə kifayət qədər saya malikdirlər. Məsələn, Çində Suriyadan daha çox müsəlman yaşayır. Rusiyada yaşayan müsəlmanların sayı isə İordaniya və Liviyada birlikdə olan müsəlmanlardan daha çoxdur.\nMüsəlmanların 10-13 faizi şiələr, 87-90 faizi isə sünnilərdir. Şiələrin 80 faizə yaxını yalnız dörd ölkədə - İran, Pakistan, Hindistan və İraqda yaşayır.\nBundan əvvəl müsəlmanların sayının 1-1.8 milyard olduğu güman edilirdi. Üç il aparılan araşdırmalardan sonra müəyyənləşib ki, bəzi xristian ölkələrində müsəlmanların sayı müsəlman ölkələrindəkindən daha çoxdur:\n- Almaniyada müsəlmanların sayı Livandan daha çoxdur.\n- Çində Suriyadan daha çox müsəlman yaşayır.\n- Rusiyada olan müsəlmanların sayı İordaniya və Liviyadakı müsəlmanların birlikdə sayından daha çoxdur.\n- Efiopiyada Əfqanıstanda olan qədər müsəlman var.\n- Dünyadakı müsəlmanların üçdə ikisi 10 ölkədə yaşayır. Həmin 10 ölkənin də 6-sı Asiyada (İndoneziya, Pakistan, Hindistan, Banqladeş, İran və Türkiyədə) yaşayır.\n- Dünyadakı müsəlmanların 13 faizi təkcə İndoneziyada yaşayır.\n- Avropa 38 milyon müsəlmanın vətənidir.\n«Pew» Mərkəzinin növbəti araşdırması müsəlmanların artım tendensiyası və gələcəkdəki mümkün saylarına yönəlib. Bu hesabat 2010-cu ildə açıqlanacaq.\nSudanda sensasiya: qadın şalvar geydi, həbsə düşdü


Images tagged with #epilepsiya on instagram\nFebril qıcolmalar 5 yaşına qədər olan uşaqlarda yüksək hərarət fonunda (39 C-dən yuxarı) inkişaf edir. Məhz kiçik yaşlı uşaqlarda febril qıcolmaların əmələ gəlməsi onların orqanizmində istiliyin mübadiləsi mexanizminin tam inkişaf etməməsi ilə izah olunur. Lakin statistika göstərir ki, yalnız 4% uşaqlarda yüksək hərarət fonunda qıcolmalar olur, qalan 96% uşaqlarda isə olmur. Bunun səbəbi nədir? Xüsusi elmi araşdırma göstərib ki, yüksək hərarətə belə reaksiyanın olması bir çox hallarda irsiyyətlə bağlıdır. Qıcolma əslində yüksək hərarətin nəticəsində deyil, hərarətin kəskin yüksəlməsi nəticəsində baş verir. Uşaqda hərarət tədricən qalxırsa, qıcolmanın inkişafı riski azdır. Əksinə hərarət 37 C-dən birdən-birə 40 C yüksələrsə, bu halda qıcolma baş verə bilər. Qıcolma 15 dəqiqədən az davam edirsə və 24 saat ərzində təkrarlanmırsa, bu sadə febril qıcolma sayılır. Mürəkkəb febril qıcolma zamanı qıcolmalar 24 saat ərzində bir neçə dəfə təkrarlanır və uzunmüddətli olur. Bu çox təhlükəli haldır və uşaqda ciddi nevroloji xəstəliyin olmasına işarə edir. Belə uşaq mütləq hərtərəfli nevroloji müayinədən keçməlidir. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik #qicolmalar\nEşitmə problemi olan bir uşaq, danışmağı öyrənə bilməz və ətrafıyla ünsiyyətdə problemlər yaşayar. Odur ki, uşağınız doğulduğu ilk gündən etibarən onu daim nəzarətdə saxlamalı, şübhəli bir hal müşahidə etdikdə həkimə müraciət etməlisiniz. Onu da qeyd edək ki, vaxtıda müdaxilə edildiyi təqdirdə eşitmə qüsuru ilə doğulan uşaqların böyük əksəriyyəti bir müddət sonra normal eşitməyə başlayırlar. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik\nTiklər motor, vokal və qarışıq olur. Motor tiklər vücud hərəkətləri ilə bağlı olub, bədənin müəyyən hissələrinin təkrarlı hərəkəti ilə xarakterizə olunur. Məsələn, başı yelləmək, boyunu çevirmək, ayağı və dizi tərpətmək, barmaqları yazı yazırmış kimi hərəkət etdirmək və s. Vokal tiklər tənəffüs sistemi ilə əlaqədar olub, başqa sözlə səsli tiklər də adlanır. Məsələn, burun çəkmək, boğaz təmizləmə, öskürmə, söhbət əsnasında ehtiyac olmadıqda belə bir sözü dəfələrlə təkrarlama və s. Əgər tik həm səs, həm də bədən hərəkətləri ilə birgə baş verirsə, bu, qarışıq tiklərə aid olur, daha kəskin forması isə Touretto sindromu adlanır. Orqanizmdə ən çox rast gəlinən bölgələr: - Üz əzələləri, alt göz qapağının aşağıya doğru hərəkəti - Boyun əzələləri - Sinir sistemi ilə əlaqədar öskürmə şəklində tiklər - Burun çəkmə, üst dodaq tikləri - Udqunma, udurmuş kimi hərəkətlər etmə - Boğaz təmizləmə, hıçqırıq - Çiyin atmalar - Dizi və ayaqları yelləmək - Qulaqları oynatmaq, qaşları tez-tez qaldırıb endirmək. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik\n1. Körpənin çox sürətli iməkləməsi körpənin gəzməyə həvəsini azaldır. Yerimə yerinə iməkləmə ilə hər yerə rahatlıqla çata bilir. 2. Həddindən artıq qoruyucu ana-ata: körpənin daimi qucaqda tutulması, üşüyər, mikroba batar və ya yıxılar düşüncəsiylə yerə buraxmaqdan qaçırlar. 3. Körpənin çox çəkili olması: körpənin getməsinə və iməkləmə, dönmə kimi digər hərəkətlərin edilməsində gecikməyə səbəb olur. 4. Körpənin oturduğu yerdə davamlı olaraq istədiklərinin qarşısına qoyulması, motivasiya əskikliyinə səbəb olur. 5. Nevroloji sistemi maraqlandıran xəstəliklər: Bu xəstəliklər sıxlıqla daha əvvəl məlum olurlar. Körpə 3-cü ayda başını tutmamışsa, 6-7-ci aylarda dönməyə başlamamışsa, 8-ci ayda dəstəksiz oturmamışsa, bu mərhələlərin araşdırılması lazımdır. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik\nUşaq Serebral İflici baş beynin doğuşdan əvvəlki, doğuş zamanı və ya doğuşdan sonrakı dövrlərdə müxtəlif səbəblərdən zədələnməsi nəticəsində əmələ gələn, adətən erkən uşaqlıq dövründə aşkarlanan və hərəki pozğunluqlarla: ifliclər, əzələ zəifliyi, koordinasiya pozğunluqları, qeyri-iradi hərəkətlərlə xarakterizə olunan bir haldır. Bu uşaqlarda epileptik tutmalar, psixi inkişaf ləngiməsi, qavrama və öyrənmə çətinlikləri, görmə, eşitmə, nitq, intellekt pozğunluqları da müşahidə oluna bilər. Baxmayaraq ki, serebral iflicli uşaq çox zaman əqli inkişafdan geri qalmış uşaq kimi təəsurat yaradır, bu heç də həmişə həqiqətə uyğun olmur. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik\nRespublika Müalicəvi Diaqnostika Mərkəzinin həkim-nevropatoloqu Aleksandr Aksyonov “Gələcək Nəsil” valideynlər klubunda fəaliyyət göstərən “Hamiləlik məktəbi”ndə “Hamiləlik və nevroloji problemlər” mövzusunda seminarda çıxış edib. Seminarda #hamiləlik zamanı #baş ağrılarına diqqət çəkilib, bu ağrılar zamanı müalicənin aparılmasından və əsas profilaktik üsullardan söhbət açılıb. “Hamiləlik və #epilepsiya ” mövzusuna toxunan #nevropatoloq #epileptik tutmalara nəzarətin vacibliyini vurğulayıb. Həmçinin hamiləlik zamanı #bel ağrılarının yaranma səbəbləri barədə də məlumat verilib. #RMDM #RMDMBaku #center #clinic #cliniclife #health #healthy #medicine #healthquality #JCI #jointcommissioninternational #pregnancy #pregnant #nevrologiya @geleceknesil.az #aztagram #baki #baku #azerbaijan #azərbaycan\nTiklər qeyri-iradi, ani özünü göstərən, özünəməxsus xüsusiyyətləri ilə fərqlənən, hər hansı bir məqsədə yönəlik olmayan əzələ sıxılmasıdır. Hərəkət çox zaman refleks şəklində insanın iradəsindən asılı olmadan təkrarlanır. Oğlanlarda qızlara nisbətən 3 dəfə çox rast gəlinir. Bir uşaqda bir neçə tik ola bilər. Statistika göstərir ki, hər 10 nəfərdən birində tik müşahidə olunur. İnsanlarda istənilən yaş dövründə rast gəlinsə də, ən çox müşahidə olunan dövr uşaqlıq və yeniyetməlik dövrüdür. Yaş baxımından qruplaşdırsaq, əsasən 3-6 və 12-15 yaşlar arası daha sıx yayılıb. Niyə məhz bu yaşlarda? Çünki bu yaş dövrləri keçid dövrlər sayılır. Uşağın bağçaya, məktəbə adaptasiyası başlayır, ağır dərs sistemi ilə yüklənir, yeni dost çevrəsi, yeni müəllimlərlə tanış olur, günün müəyyən hissəsini valideynlərindən uzaqda keçirir, eləcə də yeniyetməlik dövründə özünü təsdiqə meyl artır, adi bir uğursuzluq emosional sferada böyük sıxıntı yaradır. Məhz bu səbəblərdən uşaq və yeniyetmələrdə gərginlik, həyəcan, sıxıntı, özünəqapanma kimi hallar əmələ gəlir ki, bu da tiklərin formalaşmasına şərait yaradır. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari #tikler #tik\nƏqli geriliyin yaranma səbəbləri nədir?- Əqli geriliyin bir çox səbəbləri var. Bunlardan ən mühümləri aşağıdakılardır: 1. Genetik hallar. 2. Hamiləlik zamanı yaranan problemlər. 3. Doğuş problemləri. 4. Sağlamlıq problemləri. Əqli gerilik xəstəlik deyil. Əqli gerilik başqasından yoluxa bilməz. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari\nEpilepsiya xesteliyinde epilepsiyanın növüne ve xesteye uygun düzgün derman seçilerse pasient bizim Baheddin müellimde olduğu kimi illerle tutma olmadan sağlam heyatına davam ede biler. Bu arada Baheddin müellimi papaqsız ancaq EEQ çekerken göre bildik. Prensip meselesi 😊 #epilepsiya #eeq #nevroloq #drnergizagayeva #nevrologiya #nevropatoloq #epilepsi\nUşaqlarda nitq qüsurları geniş yayılan problemlərdən biridir. Nitqdə yaranan problemlər çox geniş bir məfhumdur və nitq qüsurlarının səbəbləri müxtəlif olur. Bəzi hallarda danışmada olan ləngimə genetik olur, bəzi hallarda isə bunun çox ciddi səbəbləri ortaya çıxır. Bunu ilkin olaraq valideynlər hiss edir. Ona görə də valideynlər daha diqqətli olmalıdırlar. İki-üç aylıq uşaq qığıldamalıdır, 6-8 aylıqda bəzi hecaları deməli, göz kontaktı ilə adına reaksiya verməli, 1 yaşından başlayaraq istiqamətli bir neçə söz deməlidir. Əgər uşaq 1 yaşında göz kontaktı qura bilmirsə, mütləq mütəxəssisə müraciət olunmalıdır. Həmçinin, uşağın davamlı şəkildə televizor, kompüter qarşısında oturması, planşet, telefondan istifadə etməsi nitq ləngiməsinə səbəb olur! 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma #nitqqusurlari\nQıcolmalar – bədən əzələlərinin nəzarətsiz tutma şəklində yığılmasıdır. Qıcolmalar aşağıdakı səbəblərdən baş verə bilər: - bədən temperaturunun yüksək olması (febril qıcolmalar adlandırılır). - epilepsiya; - meningit, ensefalit, beyin absesi, beyin şişi; - başın travması; - maddələr mübadiləsinin pozğunluqları – qanda kalsium, kalium, maqnezium elementlərinin azalması; - tez-tez və uzun müddət ərzində baş verən ishal və qusmalar; - bədənin həddindən artıq qızması; - əsəbi uşaqlarda 6 aylığından 3 yaşınadək olan müddət ərzində istənilən güclü emosiya (qorxu, qəzəb, sevinc) qıcolmalara səbəb ola bilər. ‼ Qıcolma zamanı yaranma səbəbindən asılı olmayaraq hər bir halda mütləq həkimə müraciət etmək lazımdır. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya #qicolma #usaqlardaqicolma\nEEG deyerlendirerken 😊 EEQ beyin qabığının funksiyası, epileptik ocağın yeri haqda fikir almamız üçün gerekir. Ancaq diqqetli ve elektrodların düzgün şekilde düzülerek çekilmesi vacibdir. #nevropatoloq #drnergizagayeva #eeq #epilepsiya #nevroloq\nUzman Nevroloq Nərgiz Ağayeva\nBu xəstəlik zamanı beyinin normal bioaktivliyi pozulur. Epilepsiya uşaqlarda özünü tutmalarla (qıcolmalar) büruzə verir. Bu zaman onun bədənində qıcolmalar olur, o dişlərini bir-birinə sıxır, bütün bədən gərginləşir, bəzi hallarda ağızdan köpük gəlir, əl və ayaqlar, bəzən isə bütün bədən gərilmiş vəziyyət alır və ya əksinə olaraq, uşağın bütün bədəni dartılır və qısa bir müddət ərzində sanki donmuş şəkildə qalır. Tutmalardan sonra uşaq yuxuya gedir və ayılandan sonra isə bəzi hallarda tutma zamanı nələr baş verdiyini xatırlamır. Bəzi epilepsiyası olan xəstə uşaqlarda kiçik epileptik tutmalar baş verir. Bu zaman uşaq bir neçə saniyə ərzində huşsuz vəziyyətdə sanki donub qalır. Belə hallar gün ərzində 10-larla və 100-lərlə təkrar oluna bilər. Uşaq diqqətini toplaya bilmir, dərs mənimsəməyi pisləşir, davranışı və tərbiyəsi pozulur. Nəzərə almaq lazımdır ki, uşaqda qısamüddətli tutmalar hələ onda epilepsiyanın olması demək deyil. Bu isteriya, kalsium, maqnezium, şəkər mübadiləsi pozğunluqları zamanı da baş verə bilər. Epilepsiyanın yaranma səbəbləri irsi meyllik, bətndaxili inkişaf dövründə oksigen çatışmazlığı və müxtəlif zərərli faktorların təsiri, mərkəzi sinir sisteminin doğuş travması və sair patoloji hallar ola bilər. 📞 (+994) 50 319-51-62 📍 Health Baku Medical Centre/ Yahya Bakuvi küç.,48 #GunelUmid #DrGunel #nevrologiya #bayilmalar #basagrilari #epilepsiya\nBir çox analar bu problemlə üzləşirlər. Təzə yeriməyə başlayan körpə barmaqların ucunda durur və yeriyir. Uşaq niyə belə edir? Bu hər hansı xəstəlikdir? Yeriməyə başladıqda vaxtaşırı olaraq barmaqların ucunda yerimək, demək olar, bütün uşaqlar üçün xasdır və təbiidir. Müasir uşaqların bir çox hissəsi "xodunki"də yeriməyə öyrənir. Bir çox hallarda məhz "xodunki" uşaqda bu vərdişi formalaşdırır - uşağın ayaqları yerə dəymir və uşaq məcburən barmaqların ucunda gəzməli olur. Nəticədə belə vərdiş formalaşır. Beləliklə, sağlam və normal (yaşına uyğun) inkişaf edən uşaqlarda 3 yaşına kimi vaxtaşırı olaraq (daim yox!) barmaqların ucunda yeriməsi heç bir pozulmanın simptomu sayılmır və buna görə narahat olmağa dəyməz. Lakin bəzi hallarda uşağın barmaqların ucunda yeriməsi ciddi nevroloji xəstəliklərin əlaməti də ola bilər. Təbii ki, bu simptomdan əlavə uşaqda digər və daha ciddi nevroloji simptomlar inkişaf edir. Uşaq 4, 5 və daha böyük yaşlarda barmaqların ucunda yeridikdə, uşağı mütləq nevroloqa göstərmək lazımdır. 📞 050-314-15-08 📍Akademik Həsən əliyev 38- Grand Hospital #Pediatr #Nevroloq #AytenSadixova #baby #usaqlardaxestelik #usaqlardaenurez #epilepsiya #usaqlardaepilepsiya\nBu simptomlar aşağıdakılardır: - Uşaq döşü zəif əmir, bu zaman fasilələr edir və tez yorulur, süd tez-tez boğazında qalır, burnundan tökülürsə; - Əgər körpə tez-tez gəyirir, yeməkdən sonra qusur, çəkisini zəif artırırsa; - Uşaq süst, az aktivdirsə və ya əksinə, həddən-ziyadə narahatdırsa və bu narahatlıq ətraf mühitdə, hətta cüzi dəyişkənlik baş verdiyi zaman artırsa; - Uşaqda sakit vəziyyətdə və xüsusilə də ağlayan zaman çənənin, həmçinin yuxarı və ya aşağı ətrafların titrəməsi müşahidə edilirsə; - Uşaq tez-tez səbəbsiz diksinirsə, yuxuya çətin gedirsə və bu zaman onun yuxusu səthi, qısamüddətli olursa; - Yan böyrü üstündə yatarkən başını daim arxaya doğru əyirsə; - Uşağın başı çox tez və ya əksinə olaraq, çox ləng böyüyürsə; - Uşağın hərəkət aktivliyi zəifləmiş olduqda, o özü süst, əzələləri boşalmış (əzələlərin aşağı tonusu) vəziyyətindədirsə və ya əksinə, uşaq gərgin, əzələləri yığılmış (əzələlərin yüksək tonusu) vəziyyətindədirsə; - Əgər ətraflardan biri (əl və ya ayaq) daha az hərəkətlidirsə və ya qeyri-adi vəziyyətdə durursa; - Uşağın gözləri çəpləşərsə və ya bərəlirsə (bu zaman vaxtaşırı olaraq sklera ağ lent şəklində görünür); - Uşaq daim başını bir tərəfə çevirməyə çalışırsa (əyriboyunluq); - Budların aralanması məhdudlaşarsa və ya əksinə, uşaq qurbağa şəklində uzanmış olarsa; - Uşaq Keysər kəsiyi əməliyyatı ilə, sağrı gəlişi ilə doğulubsa, doğuş zamanı ginekoloji maşa tətbiq edilibsə, körpə vaxtından əvvəl və ya böyük çəki ilə doğulubsa, əgər ciftin dolanması baş veribsə, dogum evində olarkən uşaqda qıcolmalar müşahidə edilibsə. Qeyd olunan əlamətlərin bir və ya bir neçəsini öz uşağında görən valideynlərə qorxuya düşmək lazım deyil. Ola bilər ki, uşağın sinir sistemində heç bir patologiya yoxdur. Lakin hər ehtımala qarşı gecikmədən uşaq nevropatoloquna müraciət etməklə buna əmin olmaq daha məqsədəuyğundur. 📞 050-314-15-08 📍Akademik Həsən əliyev 38- Grand Hospital #Pediatr #Nevroloq #AytenSadixova #baby #usaqlardaxestelik #usaqlardaenurez #epilepsiya #usaqlardaepilepsiya\nDEPERSONALİZASİYA Sizlərə ən qəribə psixi pozuntulardan olan depersonalizasiya haqqında məlumatı təqdim edirem. Bu xəstəlik zamanı insan sanki öz şəxsiyyətindən və bədənindən ayrılır, qıraqdan öz hərəkətlərini müşahidə edir və hesab edir ki, bu onun özü deyil və ona müdaxilə edə bilməz. Bəzən xəstə özünü robot və ya kompyuter oyununun personajı kimi qəbul edir. Depersonalizasiyaya səbəb olan keçmişdə keçirilən travma və ya beyin şişi belə ola bilər. Ünvan:TİBB UNİVERSİTETİNİN CƏRRAHİYYƏ KLİNİKASI. Bakı, Mirqasımov küç., 1004-cü məhəllə Tel:(050) 3549675, (055) 3325246 Xəritə: https://goo.gl/maps/A1qdmRtCn7q #insult #basagrilari #Nevropatoloq #YeganeResidova #nevroz #nevroloq #bayilma #parkinson #epilepsiya\n⚠ Epilepsiya xəstəliyi zamanı beyinin normal bioaktivliyi pozulur. Epilepsiya uşaqlarda özünü tutmalarla (qıcolmalar) büruzə verir. Bu zaman onun bədənində qıcolmalar olur, o dişlərini bir-birinə sıxır, bütün bədən gərginləşir, bəzi hallarda ağızdan köpük gəlir, əl və ayaqlar, bəzən isə bütün bədən gərilmiş vəziyyət alır və ya əksinə olaraq, uşağın bütün bədəni dartılır və qısa bir müddət ərzində sanki donmuş şəkildə qalır. Bəzi epilepsiyası olan xəstə uşaqlarda kiçik epileptik tutmalar baş verir. Bu zaman uşaq bir neçə saniyə ərzində huşsuz vəziyyətdə sanki donub qalır. Belə hallar gün ərzində 10-larla və 100-lərlə təkrar oluna bilər. Uşaq diqqətini toplaya bilmir, dərs mənimsəməyi pisləşir, davranışı və tərbiyəsi pozulur. ⚠ Epilepsiyanın yaranma səbəbləri irsi meyllik, bətndaxili inkişaf dövründə oksigen çatışmazlığı və müxtəlif zərərli faktorların təsiri, mərkəzi sinir sisteminin doğuş travması və s. patoloji hallar ola bilər. ⚠ Adətən, ilk qıcolma uşaqlarda yüksək hərarət, uzunmüddətli qışqırma və ya ağlama fonunda baş verir.Beyin toxuması hələ yetkin olmaması səbəbindən yenidoğulmuşlarda belə hallar tez-tez baş verir. Əgər uşaqda heç olmasa bir dəfə qıcolma olmuşdursa, onu mütləq həkimə göstərmək lazımdır. Valideynlər bilməlidirlər ki, yenidoğulmuşlarda hətta bircə dəfə baş vermiş qıcolma ciddi nəzarətdən kənarda qalarsa, bu, gələcəkdə epilepsiya xəstəliyinin başlanmasına səbəb ola bilər. Ona görə belə uşağı mütləq nevropatoloqa göstərmək və, lazım gələrsə, xüsusi müayinələrdən keçirmək lazımdır. ⚠ Epilepsiyalı uşaqların valideynləri bilməlidirlər ki, epilepsiya heç də ən ağır cəza hökmü deyil. Düzgün və vaxtında müalicə kursları aparılarsa, tutmalar uzun illər ərzində baş verməyə də bilər. Bunun da nəticəsində uşaq uzun müddət öz normal həyat və fəaliyyətini davam etdirmiş olur. 📞 050-314-15-08 📍Akademik Həsən əliyev 38- Grand Hospital #Pediatr #Nevroloq #AytenSadixova #baby #usaqlardaxestelik #usaqlardaenurez #epilepsiya #usaqlardaepilepsiya\nDünenki epilepsi emeliyyatımızdan. #epilepsy #epilepsiya #epilepsysurgery #epilepsiyacerrahiyyesi #turalrahimli #mesialtemporalsclerosis #wedothebest #baku\n45 yaşlı qadın xəstə, təxminən 30-35 ildir epilepsiyadan əziyyət çəkirdi. Dərman müalicəsinə baxmayaraq demək olarki, hər gün qıcolmaları olan xəstəyə çəkilən Beyin MRT-də sol gicgah payında kistoz dəyişikliklər aşkarlandı. Xəstəyə ˝Sol temporal lobektomiya+ amiqdalohippokampektomiya˝ (Gicgah payının ön qisminin çıxarılması) əməliyyatı icra olundu. 6 ay sonra kontrola gələn xəstənin, əməliyyatdan sonra heç qıcolmalarının olmaması xəstə ilə yanaşı bizləri də sevindirdi. Əməyi keçən hər kəsə təşəkkür edirəm. _________________________________________ Op. Dr. Ruslan Yunusov - Beyin ve Sinir Cerrahi uzmanı #ruslanyunusov #beyincerrahi #beyinsisi #tumor #cerrah #sinircerrahi #beyin #hospital #doktorlar #neyrocerrah #neyro #epilepsi #epilepsiya #qıcolma #qicolma\nPaylaşdı:Baş Admin Nahid @prangamania @nahid.1937 @thedifference.pg @azad.hostcular #prangaMusic #pranga #pfg #MGT #Epilepsiya\nEpilepsiya emeliyyatı icra etdiyimiz xestemizin postop MR görüntüleri. Planlandığı kimi qıcolmaya sebeb olan tempotal lob, amigdala ve hipokampus xaric edilmişdir. #epilepsy #epilepsiya #epilepsysurgery #epilepsiyacerrahiyyesi #turalrahimli #wedothebest #baku\n6 ay evvel epilepsi emeliyyatı etdiyimiz ve qıcolmalarının tamamile keçdiyi bir pasientimizin memnunluq ve teşekkür mesajı. Sizlerle xoş teessuratı bölüşmek istedik. #epilepsy #epilepsiya #epilepsysurgery #epilepsiyacerrahiyyesi #turalrahimli #wedothebest #baku\n3 ay evvel her gün en az 10 epileptik tutmaları olan genc pasientimiz. Xestemize epilepsiya cerrahiyyesi tetbiq edildi. Artıq 3 aydır dermansız ve qıcolmasız heyatına davam edir. #epilepsy #epilepsiya #epilepsysurgery #epilepsiyacerrahiyyesi #beyin #beyincerrahı #turalrahimli #temporallobeepilepsy #wedothebest #baku


Nur-az.com - ÖLÜM ZАMАNI İNSАN HАNSI HАDİSӘLӘRLӘ ÜZLӘŞİR?\nİnsаn cаn vеrәn zаmаn bаş vеrәn işlәrdәn biri оnun öz vаr-dövlәti, övlаdlаrı vә әmәllәri ilә rаstlаşmаsıdır.\nQeyd edək ki, hәr bir insаn dünyаdаkı әqidә vә rәftаrınа uyğun hаdisәlәrlә qаrşılаşаcаq. Әlbәttә ki, bir çох hаdisәlәr hәm möminlәrin, hәm dә kаfirlәrin qаrşısınа çıхır. Әlbәttә ki, fәrq kеyfiyyәtdәdir. Mәsәlәn, cаn vеrәn zаmаn mәlәklәri hаmı görür. Аmmа möminlәr оnlаrı bir şәkildә, günаhkаrlаr isә bаşqа bir şәkildә müşаhidә еdir.\nİnsаn cаn vеrәn zаmаn bаş vеrәn işlәrdәn biri оnun öz vаr-dövlәti, övlаdlаrı vә әmәllәri ilә rаstlаşmаsıdır. Rәvаyәtdә dеyilir: “İnsаn ölüm zаmаnı mаlını, övlаdlаrını vә әmәllәrini görәr. О öz vаr-dövlәtinә dеyәr: “Mәn sәni qаzаnıb yığmаq üçün çох hәrislik еtdim. Sәn mәnim üçün nә еdirsәn? Vаr-dövlәt dеyәr: “Mәndәn kәfәnә еhtiyаcın оlаn qәdәr götür.” Sоnrа insаn övlаdlаrınа dеyәr: “Аnd оlsun Аllаhа, mәn sizi çох sеvdim, qоrudum. Siz mәnim üçün nә еdәrsiniz? “ Оnlаr dеyәrlәr: “Sәni qәbrә çаtdırıb dәfn еdәrik. “ Sоnrа insаn öz әmәllәrinә dеyәr: “Mәn sәnә rәğbәt göstәrmәdim vә mәnim üçün аğır оldun. Sәn mәnim üçün nә еdirsәn?” Әmәl dеyәr: “Rәbbinin hüzurunа çаtаnаdәk mәn qәbirdә, qiyаmәtdә sәninlә оlаcаğаm. (“Qurаndа mәаd”, c. 4, s. 216.)\nBеlәliklә, insаn hәyаtının sоn аnlаrındа аşаğıdаkı hаdisәlәr bаş vеrir: insаnı аzdırmаq üçün şеytаnın hüzuru; tәvәllа vә tәbәrrа kimi iki mühüm vәzifәni ömür bоyu yеrinә yеtirmiş möminlәr üçün din övliyаlаrının iştirаkı; Ölüm zаmаnı vаr-dövlәt, övlаdlаr vә әmәllәrlә görüş.


27 iyul 2021 17:40 (UTC +04:00)\nTədris semestri (yarımili) müddətində TTK-nin verilməsi barədə müraciət edildiyi gün tələbə bu Qaydanın 3.2-ci bəndində göstərilən kateqoriyalardan birinə aid olduğu halda həmin semestr (yarımil) üçün sosial TTK almaq hüququna malikdir.\n- Standart TTK almaq hüququ müraciət tarixinə bu Qaydanın 3.4-cü bəndində göstərilən şərtlər eyni vaxtda yarandıqda təmin olunur.\n- TTK bu Qaydanın 2.1.2-ci yarımbəndində göstərilən təhsil pillə və səviyyələri və həmin pillə və səviyyələrin hər tədris semestri (yarımili) üzrə yalnız bir dəfə və təhsilin normativ müddətində verilir.\nFondun Himayəçilik Şurası:\nAzərbaycan Respublikasının Nazirlər Kabineti ilə razılaşdırmaqla, standart və sosial TTK üzrə illik faiz dərəcələrini, habelə hər tədris ili üçün təsdiq edilən tələbə qəbulunda nəzərdə tutulmuş ayrı-ayrı ixtisaslar üzrə ödənişli əsaslarla təhsilalana düşən illik təhsil haqlarının məbləği nəzərə alınmaqla, təhsil tələbə kreditinin məbləğinin yuxarı həddini təsdiq edir;\n- birinci tədris ilinin ilk semestri (yarımili) üçün tələbələrin standart TTK almaq hüququnu müəyyən edən tələbə qəbulu imtahanında toplanan ümumi balın minimal həddini təsdiq edir.\n- Təhsil haqqı TTK-nin maksimal məbləğindən çox olduqda, yaranan fərq tələbə tərəfindən təhsil müəssisəsinə ödənilir.\n- TTK-nin müddəti təhsilin səviyyəsindən və ixtisasdan asılı olaraq qanunvericiliklə müəyyən edilmiş təhsilin normativ müddətindən, güzəşt dövründən və kreditin qaytarılması müddətindən (10 il) ibarətdir. Kreditin qaytarılması müddəti bu Qaydanın 7.6-cı bəndi ilə müəyyən edilmiş möhlət müddəti qədər uzadılır.\nTTK-nin verilməsinə dair tələblər və tətbiq edilən güzəştlər:\n- Sosial TTK üzrə aşağıdakı güzəştlər tətbiq olunur:\n- ÜOMG-si 71 bal və yuxarı olan (peşə təhsili müəssisələrində təhsilalanlara münasibətdə aralıq qiymətləndirmə balı 71 bal və yuxarı olan) borcalana həmin tədris semestri üçün götürdüyü kreditə görə faiz hesablanmır;\n- Standart TTK üzrə aşağıdakı güzəştlər tətbiq edilir:\nTTK-nin verilməsi üçün müraciət edilməsi və sənədləşmə:\n- TTK-nin verilməsinə dair məsələlərin tənzimlənməsi Azərbaycan Respublikası Təhsil Nazirliyinin “Təhsil Mərkəzləşdirilmiş İnformasiya Sistemi”ndə “Təhsil Tələbə Krediti” alt sistemi (bundan sonra - elektron sistem) vasitəsilə həyata keçirilir.\n- TTK almaq istəyən tələbə, onun valideynləri, övladlığa götürənləri və ya himayəçisi notariat qaydasında təsdiq edilmiş ərizə ilə aşağıdakı razılıqları verməlidirlər:\n- valideynlər, övladlığa götürənlər və ya himayəçi - 18 yaşınadək olan yetkinlik yaşına çatmayan tələbənin kredit müqaviləsi bağlamasına (tələbənin 18 və daha çox yaşı varsa bu tələb olunmur);\n- tələbə - ona aid gəlirlərin, xərclərin, əmlakların və digər zəruri fərdi məlumatların kredit müqaviləsinin qüvvədə olduğu müddətdə aidiyyəti dövlət orqanları və təşkilatları tərəfindən Fondun və müvəkkil bankın sorğusu əsasında ona (onlara) təqdim edilməsinə və muzdla və ya mülki-hüquqi xarakterli müqavilələrlə işlədikdə və ya sahibkarlıq fəaliyyəti ilə məşğul olduqda alacağı əməkhaqqından və ya əldə edəcəyi gəlirdən TTK-nin qaytarılması məqsədilə müvəkkil bankın xeyrinə tutulmaların (gəlirin 20 faizindən çox olmamaq şərtilə) edilməsinə.\n- Bu Qaydanın 5.2-ci bəndinə müvafiq olaraq notariat qaydasında təsdiq olunmuş ərizə Azərbaycan Respublikası Ədliyyə Nazirliyinin “Elektron notariat” informasiya sistemindən sorğu əsasında elektron sistemə göndərilir. Bu razılıq başqa məqsədlərə və ya digər kreditin qaytarılmasında istifadə edilə bilməz. Razılıq kredit müqaviləsinin qüvvədə olduğu müddət üçün verilir.\n- Bu Qaydanın 5.2-ci bəndinə müvafiq olaraq razılığı rəsmiləşdirilmiş tələbə elektron sistemdə qeydiyyatdan keçir və ona elektron sistemdə “Şəxsi kabinet” açılır, kabinetin şifrəsi onun əlaqə vasitələrinə (mobil telefonuna və ya elektron poçt ünvanına) göndərilir. Tələbə “Şəxsi kabinet”i vasitəsilə TTK-nin rəsmiləşdirilməsi üçün tələb olunan məlumatları əldə edə və müraciətinin statusunu izləyə bilər.\n- TTK almaq hüququ elektron sistem vasitəsilə müəyyən edilir.\n- TTK almaq hüququ olmayan tələbəyə “Şəxsi kabinet” vasitəsilə bu barədə göndərilən məlumatda imtinanın səbəbləri əsaslandırılır.\n- TTK-nin verilməsindən imtina edilmiş şəxsin TTK almaq üçün növbəti semestrdə (yarımildə) təkrar müraciət etmək hüququ var.\n- TTK almaq hüququ olan tələbəyə müvafiq müvəkkil banka müraciət olunması barədə bildiriş göndərilir.\n- TTK Fondun vəsaiti hesabına bu Qayda ilə müəyyən edilmiş tələbələrə müvəkkil bank tərəfindən verilir.\n- Fondla baş saziş imzalamış və elektron sistemə çıxış imkanları olan müvəkkil bank TTK almaq hüququ olan şəxslər barədə məlumatı bu sistem vasitəsilə elektron qaydada əldə edir.\n- TTK-nin alınması üçün borcalan müvəkkil banka aşağıdakı sənədləri təqdim etməlidir:\n- Bu Qaydanın 5.11-ci bəndində göstərilən sənədlərdəki məlumatlar müvəkkil bank tərəfindən elektron qaydada əldə edildiyi halda, qeyd edilən sənədlər kağız daşıyıcıda tələbədən tələb olunmur.\n- Sənədlər kağız daşıyıcıda təqdim edildiyi təqdirdə, müvəkkil bankın məsul işçisi təqdim olunmuş sənədləri elə həmin gün elektron sistemə daxil edərək gücləndirilmiş elektron imza ilə təsdiqləyir.\n- Müvəkkil bank elektron sistem vasitəsilə və ya kağız daşıyıcıda əldə etdiyi sənədləri nəzərdən keçirərək, 3 (üç) iş günü müddətində TTK almaq istəyən şəxs barədə TTK-nin verilməsinə dair qərar qəbul edir. Həmin qərar qəbul edildiyi gün TTK almaq istəyən şəxsə bildirilməklə, tələbənin “Şəxsi kabinet”ində yerləşdirilir.\n- Müvəkkil bank tərəfindən TTK-nin verilməsinə razılıq barədə qərar elektron sistemdə yerləşdirildiyi gündən 6 (altı) iş günü müddətində kredit müqaviləsi bağlanılır.\n- Kredit müqaviləsində ən azı aşağıdakılar asan oxunan və aydın şəkildə göstərilir və elektron sistemə ötürülür:\n- Müvəkkil bankla tələbə arasında çərçivə kredit müqaviləsi təhsilin normativ müddətində bir dəfə bağlanılır və kreditin məbləği təhsilin normativ müddətində hər tədris semestri (yarımil) üçün tələbənin müraciəti əsasında tranşlarla (hissələrlə) kredit almaq hüququ yarandığı halda müvəkkil bank tərəfindən təhsil müəssisəsinin müvafiq bank hesabına köçürülür.\nTTK üzrə müvəkkil bankla münasibətlər\n- TTK üzrə bank əməliyyatları seçilmiş müvəkkil bank tərəfindən həyata keçirilir.\n- Müvəkkil bankın seçilməsi meyarları aşağıdakılardır:\n- TTK-nin maliyyələşdirilməsi, bu sahədə xidmət və TTK-nin geri qaytarılması dövründə həmin vəsaitlərin müvəkkil bank tərəfindən Fonda köçürülməsi Fond və müvəkkil bank arasında bağlanılan baş saziş əsasında həyata keçirilir.\n- Müvəkkil bank TTK-nin maliyyələşdirilməsi üçün tələb olunan vəsait barədə baş sazişdə nəzərdə tutulmuş müddətdə Fonda müraciət edir və tələb olunan sənədləri Fonda təqdim edir.\n- Fond müvəkkil bankın müraciətini və təqdim olunan sənədləri yoxladıqdan sonra 3 (üç) iş günü ərzində tələb olunan vəsaitin müvəkkil bankın hesabına köçürülməsini təmin edir.\n- TTK-nin maliyyələşdirilməsi ilə bağlı müvəkkil bank tərəfindən Fonda təqdim edilməli sənədlərin siyahısını Fondun Himayəçilər Şurası müəyyən edir.\n- Müvəkkil bankla Fond arasında qarşılıqlı öhdəliklər Fond ilə müvəkkil bank arasında imzalanmış baş sazişdə əhatə olunur. Borcalanların müvəkkil bank qarşısında öhdəliklərini yerinə yetiribyetirməməsindən asılı olmayaraq, müvəkkil bank və Fond baş sazişlə müəyyən edilmiş öhdəliklərini bu Qaydanın 7.15-ci bəndi nəzərə alınmaqla yerinə yetirməlidirlər.\n- Müvəkkil bank bu Qaydada və Fond ilə müvəkkil bank arasında imzalanmış baş sazişdə kredit inzibatçılığı ilə bağlı müəyyən edilmiş tədbirləri həyata keçirməli və bu barədə məlumatları elektron sistemə daxil etməlidir. Bu öhdəliklərin müvəkkil bank tərəfindən yerinə yetirilməməsi və ya qismən icra edilməsi hallarının kreditin defoltuna səbəb olduğu müəyyən edildiyi halda, Fond defolt olunan kredit üzrə məbləği müvəkkil bankdan geri tələb etmək hüququna malikdir. Bu hallar Fondun cəlb etdiyi kənar audit tərəfindən müəyyən edilir.\n- Müvəkkil bankın lisenziyası ləğv edildikdə, Fondun həmin bankda qalan vəsaitinin qaytarılması ləğvedici tərəfindən “Banklar haqqında” Azərbaycan Respublikası Qanununun 82-ci maddəsinə uyğun ödənişlərin növbəliliyi əsasında həyata keçirilir.\n- Borcalan TTK-ni bu Qaydanın 4.1.5-ci yarımbəndi ilə müəyyən edilmiş qaydada əvvəlcədən təsdiq edilmiş ödəniş cədvəli üzrə qaytarır.\n- Borcalanda TTK-nin qaytarılması öhdəliyi TTK-nin qaytarılma dövründə, yəni güzəşt dövründən sonra yaranır.\n- TTK almış, lakin təhsilini başa çatdırmamış və təhsil müəssisəsindən xaric olunmuş borcalana münasibətdə TTK-nin qaytarılması öhdəliyi bu halların təhsil müəssisəsi tərəfindən rəsmiləşdirildiyi gündən başlanır.\n- Güzəşt dövründə borcalanın əmək və ya sahibkarlıq fəaliyyəti ilə məşğul olduğu müəyyən edilərsə, tələbə kreditlərinin qaytarılması öhdəliyi bu fəaliyyətin başlandığı tarixdən yaranır.\n- Bu Qaydanın 7.3-cü və 7.4-cü bəndlərində mövcud olan hallarda ödəniş cədvəli həmin halların yarandığı gündən başlayaraq yenidən tərtib edilir.\n- TTK-nin qaytarılması dövründə aşağıdakı hallar baş verərsə, TTK-nin qaytarılmasına möhlət verilir və kredit müqaviləsinin müddəti həmin müddət qədər uzadılır:\n- Möhlət müddətində tələbənin əmək və ya sahibkarlıq fəaliyyəti ilə məşğul olması faktı aşkarlanarsa, möhlət müddəti bu fəaliyyətə başlama tarixindən ləğv edilir.\n- TTK-yə görə möhlət bu Qaydanın 7.6-cı bəndində göstərilən halları təsdiq edən sənədlər müvəkkil banka təqdim edildikdə verilir. Bu sənədlərdəki məlumatlar müvəkkil bank tərəfindən elektron qaydada əldə edildiyi halda, qeyd edilən sənədlər kağız daşıyıcıda tələbədən tələb olunmur.\n- TTK vaxtından əvvəl qaytarıla bilər.\n- TTK borcalanın özü və ya onun əvəzinə hər hansı bir şəxs (valideyni, qohumu, işəgötürəni və s.) tərəfindən qaytarıla bilər.\n- Əmək müqaviləsi ilə işləyən və ya sahibkarlıq fəaliyyəti ilə məşğul olan, lakin ödəniş cədvəlinə uyğun TTK-ni qaytarmayan şəxslərdən TTK üzrə ödənişlər əməkhaqqından və ya gəlirlərdən bu Qaydanın 7.12-ci və 7.14-cü bəndləri ilə müəyyən edilmiş qaydada tutulur. Digər hallarda ödəniş cədvəlinə uyğun TTK-ni qaytarmayan borcalanın TTK üzrə ödənişləri məhkəmə qaydasında tutulur.\n- Əmək müqaviləsi ilə işləyən borcalanın əməkhaqqından TTK-nin tutulması Azərbaycan Respublikası Əmək Məcəlləsinin 175-ci maddəsinin tələblərinə uyğun həyata keçirilir. Belə olan halda bu Qaydanın 5.2.2-ci yarımbəndinə uyğun olaraq kredit müqaviləsi bağlanan zaman tələbə tərəfindən təqdim edilən TTK üzrə ödənişlərin əməkhaqqından tutulması barədə notariat qaydada təsdiq olunmuş razılığı əsas götürülür.\n- Borcalanın əmək fəaliyyəti ilə məşğul olması halı sistemə inteqrasiya olunmuş Azərbaycan Respublikası Əmək və Əhalinin Sosial Müdafiəsi Nazirliyinin mərkəzləşdirilmiş elektron informasiya sistemi vasitəsilə müəyyən edilir. Müvəkkil bank bu sistemə çıxış əldə edərək, əməkhaqqından kredit üzrə ödənişlərin tutulması barədə borcalanın notariat qaydasında təsdiq olunmuş razılığını işəgötürənə göndərərək ödənişləri tələb edir.\n- Sahibkarlıq fəaliyyəti ilə məşğul olan borcalandan TTK üzrə ödənişlər onların bank hesablarından TTK götürmüş borcalanın bu Qaydanın 5.2.2-ci yarımbəndinə əsasən notariat qaydasında təsdiq olunmuş razılığı təqdim olunmaqla tutulur. Müvəkkil bank sistemə inteqrasiya olunmuş Azərbaycan Respublikası İqtisadiyyat Nazirliyinin Avtomatlaşdırılmış Vergi İnformasiya Sistemi vasitəsilə borcalanın sahibkarlıq fəaliyyəti ilə məşğul olub-olmaması, eləcə də bank hesabları barədə məlumatları əldə edir.\n- Borcalan TTK üzrə öhdəliklərini yerinə yetirmədikdə, habelə bu Qaydanın 6.8-ci bəndində göstərilən hallar istisna olmaqla TTK üzrə defolt halı baş verdikdə, müvəkkil bankın Fond qarşısında hər hansı maliyyə öhdəliyi yaranmır.\nTTK üzrə borcalanın sığortalanması\n- TTK üzrə borcalan aşağıdakı hallardan sığortalanır:\n- əmək qabiliyyətinin tam və ya qismən itirilməsi (əlillik).\n- TTK-nin sığortalanması kredit müqaviləsi rəsmiləşdirilən zaman həyata keçirilir. Sığorta müddəti kredit müqaviləsinin müddətinə bərabər olmalıdır.\n- Sığorta müqaviləsinin tərəfləri TTK-ni alan tələbə və sığortaçıdır. Sığorta haqqı kredit müqaviləsinə uyğun hesablanır və kreditin məbləğinə əlavə olunaraq sığorta müqaviləsində nəzərdə tutulmuş qaydada ödənilir.\n- TTK-nin sığortalanması zamanı faydalanan şəxs qismində müvəkkil bank müəyyən edilir.\n- Sığorta müqaviləsinin bağlanılması anında sığorta məbləği kredit məbləğinə bərabər müəyyən edilir.\n- Sığorta müqaviləsi üzrə işlərin aparılması xərcləri (vasitəçilərə verilən komisyon muzdlar da daxil olmaqla) müqavilə üzrə hesablanmış sığorta haqqının 15 faizindən çox ola bilməz.\nKoronavirusun yeni mutasiyaları həmişə olacaq - DİQQƏT\nSalam, mənəm ey, sizin evin qapısı...\nYüksək peşəkarlıq göstərən tankçılarımızın MOSKVADA UĞURLU ÇIXIŞI - FOTO


Hərbi qulluqçularımız “Talassemiyasız həyat naminə” layihəsində iştirak edib\nİctimaiyyətlə sıx əlaqədə olan Daxili İşlər Nazirliyinin Daxili Qoşunları ölkədə keçirilən bir çox xeyriyyə tədbirlərində yaxından iştirak edir. Qoşunların bir sıra rayon icra hakimiyyəti orqanları, eləcə də qeyri-hökumət təşkilatları ilə müxtəlif layihələrdəki fəaliyyəti ictimaiyyət tərəfindən də təqdirəlayiq hal kimi qiymətləndirilir. Şəxsi heyətin Heydər Əliyev Fondunun təşkilatçılığı ilə keçirilən “Talassemiyasız həyat naminə” layihədəki iştirakı da bu qəbildəndir.\nBu layihə çərçivəsində Azərbaycan Talassemiya Federasiyası ölkəmizin paytaxtı və regionlarında qan donorluğunun təşviqi və təmənnasız qanvermə aksiyalarının təşkili ilə məşğul olaraq, talassemiya pasiyentlərinin lazımi miqdarda qan ilə təmin edilməsi istiqamətində Mərkəzi Qan Bankına köməklik göstərir.\nNövbəti dəfə qanvermə aksiyası fevralın 28-də Qoşunların Ali Hərbi Məktəbində baş tutub. Hərbi qulluqçularla yanaşı, Ali Hərbi Məktəbdə təhsil alan kursantlar da bu aksiyaya qoşulub. Bir vətəndaş kimi talessemiya xəstələrinə yardım etmələrini mənəvi borc hesab edən hərbi qulluqçularımız “Talassemiyasız həyat naminə” layihəsinin nə qədər vacib olduğunu anlayır və bu istiqamətdə lazımi miqdarda qan vermələrini fəxarətlə qarşılayırlar.\nUnutmaq lazım deyil ki, qanverməyə bir saat ayrılan vaxt, bir həyata bərabərdir.


Aida Eyvazlı : - Biz istəmirik ki, Azərbaycanda qan su yerinə axsın. Bizim sabitliyimizə toxunmayın!\nAida Eyvazlı : Biz istəmirik ki, Azərbaycanda qan su yerinə axsın. Bizim sabitliyimizə toxunmayın!\nMənim ölkəmin, Vətənimin min illərdir ki, haqqını əlindən alıblar, 25 ildir ki, müstəqillik arzumuzun tam ürəyinin başında Xocalı boyda köz var.... yanır, közərir, tüstüsü öz gözlərimizi çıxarır... İllərdir ki, böyük güclərin əli ilə başımıza gətirilən oyunların burulğanında yanıb-qovruluruq.\nSovetlər birliyi dağılandan sonra, kiçik ölkələrdə inkişaf olmasın deyə süni müharibə ocaqları yaradıldı. Qafqazda bu ocaqlarda münaqişənin alovlanması üçün hər zaman olduğu kimi yenə erməni kartından istifadə olundu. Ermənilərin rusun, ingilisin, amerikalının əlində alət olması təzə məsələ deyil. Vay o günə ki, sənin öz vətəndaşın, bu torpağın suyunu içib, havasını udan bəndəndən alət qayıralar...\nDemokratiya “paylayan”, “yayan” Amerikalı, İngiltərəli, Avropalı təşkilatlar artıq dünyanın hər yerində ifşa olunmağa başlayıblar. Haraya ayaqlarını basdılarsa, orada bir işğtişaş, bir bədnamlıq, dağıdıcılıq əmələ gəldi... Ötən əsrin 70-ci illərinə qədər ki, Əfqanıstanın bugünkü gününə baxanda, insanları səfil günündə görürsən. 2000-ci ildən sonra İraqdakı gül kimi hökuməti dağıdıb, yerində xarabalıqlar yaratdılar, Kaddafi kimi bir prezidenti devirib, ölkəsini viran qoydular... Ukraynada ikitirəlik, Gürcüstanda hakimiyyət savaşları.... bunların hamısı bu ölkələrə demokratiya gətirmək istəyənlərin ucbatından baş verdi, özü də ki, bu xarabatlarl, dağıntılar, insanları səfil günə qoymaları elə -belə başa gəlmədi, bu oyunlarda milyonlarla dollar xərclənildi.\nAncaq, buna baxmayaraq milyardlarla dollarları öz təbliğatları üçün xərcləmədədirlər...\nAxı biz də Xocalı soyqırımını, 20 faiz işğal altında olan torpaqlarımızı, evindən-eşiyindən qaçqın düşən binəva insanlarımızın səsini yaymaq üçün, onlara ədalət istəmək üçün təbliğat aparmalıyıq. Amerikanın 20-dən çox şatatında Xocalı, Avropada, Amerikada, Asiyada... Xocalı soyqırımını tanıtmaq erməni havadarlarının “ən ilgink kompramat” açıqlaması ilə müşahidə olunmalıdır.\nƏn acınacaqlısı isə odur ki, Sorosun pullarına, Avropanın havasına çalıb oynayan kökü özündən olan baltalarımızdır... Atalar doğru deyib, zatını danan haramzadadır... Və bir də atamın bir sözü vara idi:"Şərü şeytan, quru böhtan, məkrü zənən..."\nBir daha xatırladıram ki, Avropa və Amerika heç bir ölkəyə xoşbəxtlik gətirməyib.... Suriya, Liviya, İraq, Əfqanıstan... Amerikada oturduğunuz kirayə evlərin pəncərəsindən bir o ölkələrə baxın... Biz istəmirik ki, Azərbaycanda qan su yerinə axsın. Bizim sabitliyimizə toxunmayın! Onsuz da bizim Qarabağ, Xocalı boyda sağalmayan, hər gün qanayan yaramız var.


Qasım Rzayev Qara oğlu / Müharibə qəhrəmanları - Karabakh Life\nQasım Qara oğlu Rzayev\nDoğum tarixi 5 May 1970\nDoğum yeri Əlibəyli, Tovuz rayonu, Azərbaycan SSR\nVəfat tarixi 14 May 1992\nTəhsili Tovuz rayonunun Əlibəyli kənd orta məktəbi, Azərbaycan SSR\nKarabakh Life Müharibə qəhrəmanları Qasım Rzayev Qara oğlu\n5 may 1970-ci il Tovuz rayonunun Əlibəyli kəndində anadan olmuşdur. 1987-ci ildə burada məktəbi bitirən Qasım sürücülük peşəsinə yiyələnir. 1988-ci il hərbi xidmətə çağırılır. Ukrayna Respublikasında artilleriya hissəsində xidmət edən Qasım dəfələrlə mükafatlandırılmışdı. 1990-cı ildə xidmətini başa vuran Qasım Vətənə dönür. Könüllü özünümüdafiə batalyonlarından birinə yazılır.\nAzərbaycan Respublikası prezidentinin 5 fevral 1993-cü il tarixli 457 saylı fərmanı ilə Rzayev Qasım Qara oğluna ölümündən sonra "Azərbaycanın Milli Qəhrəmanı" adı verilmişdir.\nHacallı kənd orta məktəbi qəhrəmanımızın adını daşıyır.\nRejissor Etibar Məmmədov Qasım Rzayev haqqında Avrasiya Beynəlxalq Araşdırmalar İnstitutunun təqdimatı ilə "Qasımın andı" adlı sənədli film çəkmişdir.\n2019-cu ildə Tovuzda yaşadığı evin qarşısında barelyefi açılıb.\nBeləliklə, həmin gündən Qasım Rzayevin döyüş yolu başlayır. Sonra Milli Ordunun ilk əsgəri kimi Muncuqlu, Ağdam, Hacallı kəndlərinin müdafiəsində mərdliklə vuruşmuşdu. Qasım idarə etdiyi avtomobilə mərmiatan qurğu qoşaraq düşmənin başına od ələyirdi. Qasımın bu qəhramanlığı hamını heyrətləndirmişdi. 1992-ci il 11 fevral "Qan çanağı" deyilən ərazidən hücuma keçən erməni yaraqlıları bir dəstə döyüşçü ilə rastlaşdılar. Bu Qasımın başçılıq etdiyi dəstə idi, onlar işğalçıları məhv etməklə yanaşı, ermənilərə məxsus bir PDM-ni də, alova bürüdülər. 14 may 1992-ci il erməni işğalçı dəstələri ağır texnikalarla Tovuz rayonunun sərhədyanı bölgələrinə hücum etmişdilər. Qasım qurğunu işə salaraq bir-birinin ardınca 20 raket atdı.


“İndi Rusiya qoşunları Azərbaycan kimi Qazaxıstana da yük oldu, amma…” – ŞƏRH – Yenicag.Az\nAna Səhifə Dünya “İndi Rusiya qoşunları Azərbaycan kimi Qazaxıstana da yük oldu, amma…” – ŞƏRH\n“İndi Rusiya qoşunları Azərbaycan kimi Qazaxıstana da yük oldu, amma...” – ŞƏRH\nYeni Çağ Media Qrupu – Yanvar 07, 2022 - 17:26\n“Qazaxıstanda proseslər hələ tam yekunlaşmadığı üçün qəti nəticənin nədən ibarət olacağını söyləmək çətindir”.\nBu fikirləri Qazaxıstanda cərəyan edən son proseslərin Türk birliyinə ciddi zərbə vurması haqda fikirlərə münasibət bildirən Haqq Ədalət Partiyası (HƏP) Məclisinin sədri Zəlimxan Məmmədli Yenicag.az-a açıqlamasında deyib.\nOnun fikrincə, Rusiyanın Qazaxıstandakı həmləsi ilə Türk birliyinin göyə sovrulduğunu düşünmək yanlışdır:\n“Qazaxıstanda baş verən son proseslərin Türk birliyinə ciddi zərbə olduğu və inteqrasiya prosesini neçə il geri atdığına dair rəyləri bölüşmürəm. Ortada idarəetmənin Rusiya modeli və həmin modeldən imtina etməyən postsovet ölkələri mövcuddur. Onların arasında Orta Asiya dövlətləri və Azərbaycan da var.\nƏslində, Rusiyanın Qazaxıstandakı bu həmləsi digər Türk dövlətlərinin önləyici tədbirlər görməsi və Moskvanın qurduğu oyunlardan çıxması üçün böyük dərsdir. Digər tərəfdən, Qazaxıstanda proseslər hələ tam yekunlaşmadığı üçün qəti nəticənin nədən ibarət olacağını söyləmək çətindir. Yəni orada vəziyyət hələ çox mürəkkəbdir.\nQazaxıstanda yaşananları avtoritar idarəetmə nəticəsində yaranan “irin kisəsi”nin partlamasına bənzətmək olar. Bu kimi situasiyalara hər zaman hazır olan Rusiya da vəziyyətdən istifadə etdi.\nMəncə, bu prosesin bir sonu olacaq və Qazaxıstan demokratikləşəcək. Eyni zamanda, Rusiya qoşunlarının ölkədən çıxarılması məsələsi gündəmə gələcək. Həqiqətən, Rusiya qoşunları Azərbaycan kimi Qazaxıstana da yük oldu.\nAncaq bütün hallarda “Rusiya bir zərbə ilə Türk birliyini göyə sovurdu” kimi yanaşmaların səhv olduğunu düşünürəm. Türk birliyi dönməz prosesə çevrilib. Sadəcə, dünyada çox ağır proseslər gedir və bu gedişatda zərbənin biri də Türk dünyasının bir hissəsinə dəydi. Amma o zərbə Türk birliyini sarsıda bilməz. Mən bu barədə nikbin düşüncədəyəm”.


Tencerelerde çiyələk yetişdirmək: necə əkmək və qulluq etmək, uyğun növlər - Həm də - 2021\nQablarda çiyələk əkmək və böyütmək qaydaları, uyğun növlər\nÖz torpağına sahib olmaq və orada nə istəsən böyütməkdən yaxşı bir şey yoxdur. Ancaq burada sual yaranır, torpağı olmayanlar üçün çıxış yolu nədir, amma meyvə və ya tərəvəzlə məşğul olmaq istəyi budur. Son vaxtlar çiyələklərin qablarda becərilməsi geniş yayılmışdır. Və bunu necə düzgün etmək lazımdır, nəticədə yaxşı bir məhsul əldə etmək üçün daha da öyrənə bilərsiniz.\nTencerelerde çiyələk yetişdirilməsinin xüsusiyyətləri\nPəncərədə çiyələk yetişdirməyə qərar verənlər üçün qayğı göstəriləcək ilk şey əkin üçün uyğun material seçməkdir. Beləliklə, məsələn, qapalı yerə gəldikdə, ətraf mühit şərtləri üçün iddiasız olan növlərə üstünlük verməyə dəyər. Bundan əlavə, qablarda çiyələk yetişdirilməsi planlaşdırılan otaqda uyğun bir temperatur, rütubət təmin etmək və işıqlandırma səviyyəsini izləmək lazımdır. Bütün bu şərtlərin bitki mövsümündə yerinə yetirilməsi vacibdir.\nƏkin üçün uyğun növlər almaq istəyən bir çoxu, çiçək köşklərində gözəl fotoşəkilləri rəhbər tutur. Buna baxmayaraq, təcrübəli bağbanlara görə, remontant çiyələk növlərinə üstünlük verilməlidir, çünki onlar həqiqətən vaxt sınaqdan keçirilmişdir. Bu cür giləmeyvə incə qayğıya ehtiyac duymur və il boyu meyvə verir. Bununla yanaşı, bu növlərin təxminən 2-3 il yaşadığını bilməlisiniz.\nMütəxəssislərin təcrübəsinə əsaslanaraq, qablarda çiyələk böyüdərkən aşağıdakı növlərə üstünlük verməyə dəyər:\nƏkin ən yaxşı üsul, daha çox səy tələb etməsi səbəbindən toxumdan çox fidanla aparılır.\nÇiyələk necə əkilir və böyüyür\nYaxşı bir çiyələk məhsulu əldə etmək üçün aşağıda müzakirə edəcəyimiz bitkilərin əkilməsi və böyüməsi xüsusiyyətlərinə riayət etməlisiniz.\nÇiyələk əkmək üçün bir qab seçərkən yalnız görünüşünə diqqət yetirməməlisiniz. Bu vəziyyətdə estetik xüsusiyyətlər və ya dizayn heç bir əhəmiyyət daşımır, çünki əsasən qazan bitki və giləmeyvə ilə örtüləcəkdir.\nSeçim adi çiçək qablarına və ya uzun plastik qablara düşə bilər.\nKonteynerlərin həcminə gəldikdə, əkin üçün neçə bitki planlaşdırıldığına və qabların harada yerləşəcəyinə (məsələn, pəncərədə, balkonda və ya istixanada) bağlıdır.\nDrenaj delikləri seçilmiş konteynerin alt hissəsində hazırlanır ki, bu da yerdəki nəmin durğunluğunu istisna edəcəkdir. Drenajın qayğısına qalmağa da dəyər; genişlənmiş gil və ya qırıq kərpic bu məqsədlər üçün uygundur.\nPəncərədə böyüyəcək çiyələk əkməyə gəldikdə, cənub və ya şərq tərəfə baxan pəncərədə dayanmaq daha yaxşıdır. Bununla birlikdə, şimal və ya qərb tərəfdə çiyələk yetişdirmək mümkündür, lakin bitki uyğun bir miqdarda işıq ilə təmin olunmalıdır.\nBitki üçün uyğun bir temperatur + 18-20 dərəcədir. Termometr göstəricinin altına düşərsə, bitki xəstələnməyə başlayacaq. Yazda ən yaxşı seçim qızdırıcıları istifadə etmək olardı.\nRütubət, gün işığı\nÇiyələklər üçün hava rütubətinin 70-75% səviyyəsində qalması arzu edilir. Qış aylarında, bir qayda olaraq, yaşayış yerindəki hava qurudur, buna görə bitkiyə sistematik olaraq çökmüş su ilə püskürtmək məsləhət görülür. Bununla yanaşı, həddindən artıq olmamaq vacibdir, çünki yüksək rütubət göbələk xəstəliklərinin meydana gəlməsi üçün əla bir əsasdır.\nBitki torpağa olduqca tələbkardır. Küçənin xaricindəki qablarda çiyələk yetişdirməkdən də danışırıqsa, bu, məhdud bir məkanda yer üzünün qida xüsusiyyətlərini sürətlə itirdiyini göstərir. Bu səbəbdən konteynerin əkin üçün hazırlanması mərhələsində, torpaq tərkibinə bərabər nisbətdə çəmən torpaq və gübrə qarışığı əlavə edilməlidir. Drenaj üzərindəki qaba qida torpağı tökülür.\nBağınızda remontant növlər böyüyürsə, pəncərəyə əkmək üçün olduqca uyğundur. Beləliklə, payızda, torpağa səpilən bir konteynerə qoyulan lazımi sayda kol tapılır. Bitkinin istirahətdə lazımi vaxtı olması üçün sərin bir yerdə iki həftə qalırlar. Sonra çiyələk əvvəlcədən hazırlanmış qablara qoyulur. Əkin, köklər yarıya qədər torpağa basdırılacaq şəkildə aparılır. Uzun kök sistemi qatlanmaması üçün kəsilməlidir.\nBundan əlavə, çiyələk fidanlarına istənilən xüsusi mağazada və ya marketdə rast gəlmək olar. Bir əkin materialı seçərkən vicdanlı satıcılar tövsiyə edə bilən bilikli insanlarla məsləhətləşməyə dəyər. Bitkilərin əkilməsinin qablarda planlaşdırıldığını vurğulamaq vacibdir.\nSatın almadan əvvəl, fidan zədələnmə və xəstəlik olması üçün müayinə olunmalıdır. Yalnız tam hüquqlu, gözəl və sağlam görünüşlü yuvalara üstünlük verilməlidir.\nƏkin etmədən dərhal əvvəl satın alınan fidanlar torpaq ilə konteynerlərə göndərilir və təxminən iki həftə sərin bir yerə qoyulur (məsələn, soyuducu və ya zirzəmi). Belə bir tədbir, bitkinin hərəkətsiz vəziyyətə düşməsinə imkan verəcək və əkin etmədən əvvəl istirahət edə biləcəkdir.\nEvdə fidan əkmək aşağıdakı kimidir:\nDrenaj təbəqəsi və bəzi substrat əkin qablarına qoyulur.\nBitkinin kökləri bir müddət zəif bir potasyum permanganat həllində yerləşdirilir.\nBitki bir qaba qoyulur, kökləri düzəldilir.\nKökləri budamağa ehtiyac varsa, bundan sonra bitkinin daha tez sağalması üçün köklər zəif bir heteroauxin həllində bir neçə saat daldırılır.\nBöyümək nöqtəsinə çatmayan torpaq konteynerə tökülür. Torpağın bir az əzilməsinə ehtiyac var.\nÇalıların kök salması üçün bir heteroauxin maddənin məhlulu ilə azca suvarılır.\nBundan əlavə, çiyələklər pəncərəyə və toxumların köməyi ilə əkilir. Bu vəziyyətdə meyvələr tezliklə görünməyəcək, amma bu həqiqət bağbanları qorxutmur. Toxumdan məhsul yetişdirməyə qərar verənlər üçün bitkinin eyni vaxtda qalxmasına kömək edəcək bir hiylə təklif edirik. Əkin materialları (bu versiyada - toxumlar) yarıya bükülmüş və sonra bir torbaya qoyulmuş yaş bir parça üzərində düzülür. İş parçası bir ay müddətinə soyuducuya göndərilir. Bu şəkildə toxumlar sərtləşdirilə bilər.\nBitki baxımının incəlikləri\nBitkilərin əkilməsi bütün qaydalara uyğun olaraq həyata keçirildikdən sonra, çiyələklərin ləzzətli meyvələrdən məmnun qalmaları üçün qulluq qaydalarını düzgün təşkil etməyi öyrənmə vaxtı gəldi.\nBəslənməyə ehtiyacınız var?\nBağbanlar iki həftədə bir dəfə bitki bəsləməyi məsləhət görürlər. Gübrələr şəklində, qapalı bitkilər üçün sadə sarğı və ya çiyələk üçün xüsusi reseptlərdən istifadə olunur. Bu və ya digər paltar istehsalçının verdiyi təlimatlara uyğun olaraq tətbiq olunur. Tez-tez bitki üzərində beşinci yarpaq görünəndə gətirilirlər.\nÇiyələyin sintetik qidalanmasına müraciət etmək istəməyənlər evdə öz əlləri ilə qidalandırıcı bir qarışıq edə bilərlər:\nÜç litrlik bir qab,% 30 yumurta qabığı ilə doldurulur, əvvəlcə əzilməlidir.\nBir stəkan kül də ora göndərilir.\nBanka tamamilə isti su ilə doldurulur.\nQarışıq 5 gün ərzində dəmlənir, sonra süzülür və bir-üç nisbətində təmiz su ilə seyreltilir. Bundan sonra qarışıq çiyələk üçün üst paltar kimi əlavə olunmağa hazırdır.\nBundan əlavə, mədəniyyəti gübrələmək üçün toyuq nəcisi və ya zəif bir gübrə məhlulu alınır.\nMeyvələr inkişaf etməyə başlayarkən, kolların ən çox dəmirə ehtiyacı var. Torpağı bu kimyəvi elementlə zənginləşdirmək üçün paslı bir dırnaq, sözün əsl mənasında bir neçə santimetr müvəffəqiyyətlə əkilmiş çiyələk olan bir qaba qoyulur.\nMeyvələr toplandıqdan sonra, qidalanma çox deyil və ya ümumiyyətlə edilmir.\nÇiyələkləri yalnız çökmüş maye ilə sulayın. Xlorun qabın dibinə batmasını gözləmək istəməyənlər və buna bənzər bir fürsəti olanlar suyu filtrdən keçirə bilərlər.\nMədəniyyətin əkildiyi konteynerdəki torpaq həftədə iki dəfə nəmləndirilir. Suvarma günortadan sonra, yəni günortadan sonra edilməlidir. Suvardıqdan sonra torpaq mütləq boşaldılır.\nUnutmamalıyıq ki, suvarma sui-istifadə etməməlisiniz, çünki bu, bitkilərin köklərində çürüməyə səbəb olur.\nXəstəliklərə və zərərvericilərə qarşı müalicə\nMeyvənin inkişafı zamanı çiyələklərə hörümçək gənəsi və ya boz çürük kimi xoşagəlməz bir xəstəlik hücum edə bilər. Bu problemləri aradan qaldırmaq üçün bitki sarımsaq infuziyası ilə suvarılmalıdır.\nBu qarışığın öz-özünə istehsalı üçün sarımsaqdan basılan və 100 mililitr maye tökülən iki diş sarımsağa ehtiyacınız olacaq. Kompozisiya iki saat ərzində israr edilir, bundan sonra hər şey süzülməli və çiyələklərin daha da işlənməsi üçün bir sprey şüşəsinə tökülməlidir.\nCücərmə şərtləri və planlaşdırılan məhsul\nYenidənqurma növü əkilirsə, pəncərədə 30-35 gün çiçək açır və giləmeyvə toplanmasından əkindən 60-65 gün sonra başlayır.\nVideoya baxın: Cəlilabadda açıq sahələrdə kartof əkininə başlanılıb (Iyun 2021).\nCopyright 2021 \_ Bağbanlar üçün bağçılıq haqqında \_ Qablarda çiyələk əkmək və böyütmək qaydaları, uyğun növlər


Fərəc bəy Ağayev — Vikipediya\nrus. Николай Николаевич Агаев\n4 dekabr 1814(1814-12-04)\nŞuşa, Qarabağ xanlığı, Rusiya imperiyası\n26 noyabr 1891(1891-11-26) (76 yaşında)\nFərəc bəy Ağayev (rus. Николай Николаевич Агаев; 4 dekabr 1814, Şuşa – 26 noyabr 1891, Tiflis) — çar ordusunun general-leytenantı. Həsən bəy Zərdabinin atası Səlim bəyin dayısı. Şamaxı ali ibtidai məktəbini əla qiymətlərlə bitirən Zərdabinin Tiflisdə təhsilini davam etdirməsində onun əvəzedilməz rolu olmuşdur.\n6 Xarici keçilər\nGeneral-leytenant Fərəc bəy Ağayev Qarabağın Şuşa şəhərində 1811-ci ildə adlı-sanlı bəy ailəsində dünyaya gəlib. İlk hərbi təhsilini Tiflis kadet korpusunda aldıqdan sonra 1837-ci ildə Qafqaz Əlahiddə Ordusunda müsəlman süvari polkunda xidmətə başlayıb.\nXidmətinin yeddinci ilində ən yaxşı qvardiya rotmistri Fərəc bəy eskadron komandiri kimi Peterburqa göndərilir. Peterburqda o, birinci Nikolayın xüsusi qvardiya kazak polkunda leybqvardiya komandiri vəzifəsinə təyin olunur. Elə burda da o, imperatorun və onun arvadı Mariya Aleksandrovnanın sevimlisi olur.\n1853-cü ildə Krım müharibəsi başlananda polkovnik Fərəc bəy Ağayev Qarabağ azərbaycanlılarından ibarət süvari alayı təşkil edib, özü də onun komandiri olur. Müxtəlif arxiv sənədləri, komandanlığa göndərilən raport və məktublar göstərir ki, Fərəc bəyin şuşalılardan ibarət süvari polku Kürəkdərə uğrunda gedən döyüşlərdə altmış minlik korpusa qarşı dönməz bir iradə ilə vuruşmuşdur. 1854-cü ildə osetinlərdən təşkil olunmuş milis alayı da Fərəc bəyin alayına daxil edilir. Süvari qoşun dəstəsinin komandiri kimi yüksək vəzifə daşıyan F.Ağayev hərbi xidmətinə və qoşun başçısı kimi göstərdiyi qəhrəmanlığa görə üstündə "Cəsurluğa görə" yazılmış qızıl xəncərlə, çoxlu hərbi ordenlərlə, həmçinin imperator tacı ilə bəzədilmiş birinci dərəcəli "Müqəddəs Anna" ordeni və ikinci dəfə birinci dərəcəli "Müqəddəs Anna" (qılıncla birgə) ordenləri ilə təltif olunmuşdur.\n1853–1856-cı illərdəki sərkərdəlik fəaliyyətinə görə Fərəc bəy Ağayev general-mayor rütbəsinə layiq görülür. Müharibə yenicə başlayanda Fərəc bəy Ağayevin başçılığı ilə Qarabağ Azərbaycan süvari dəstəsinin təşkili haqqında Peterburqa məlumat göndərən qraf Vorontsov qeyd edirdi ki, polkovnik Fərəc bəyin sayəsində könüllü dəstələr tezliklə yığıldı.\nQırx ilə yaxın orduda qüsursuz xidmət edən Fərəc bəy Ağayev 1882-ci ildə general-leytenant rütbəsində istefaya çıxmışdır. Ömrünün sonuna kimi Tiflis Xeyriyyə cəmiyyətində çalışan general-leytenant Fərəc bəy Ağayev 1891-ci ildə 26 noyabrda 80 yaşında Tiflisdə vəfat etmişdir..\nŞəmistan Nəzərli, "Azərbaycan generalları".\n↑ "Arxivlənmiş surət". 2009-05-05 tarixində orijinalından arxivləşdirilib. İstifadə tarixi: 2009-02-02.\n↑ 1 2 Nəzirli Ş.Ə. Azərbaycan generalları. B.; Gənclik, 1991, 208 səh.\nXarici keçilər[redaktə | mənbəni redaktə et]\nHƏRBİ MƏKTƏBİMİZ[ölü keçid]\nMənbə — "https://az.wikipedia.org/w/index.php?title=Fərəc_bəy_Ağayev&oldid=6063603"\nBu səhifə sonuncu dəfə 22 iyul 2021 14:51 tarixində redaktə edilib.


October 16, 2018 19:49 - "Qafqaz Xəbər" qəzeti - qafqazxeber.az\nGünOctober 16, 2018 19:49\nOctober 16, 2018 19:49 October 16, 2018 19:56 Qafqaz\nAzərbaycan Respublikasında söz və məlumat azadlığının, o cümlədən dövlət qurumlarının fəaliyyətində şəffaflığın və aşkarlığın təmin olunması ölkəmizdə uğurla həyata keçirilən və dövlət-vətəndaş birliyinin daha da Ətraflı →\nXoşqədəmin məşhurlaşdırdığı həkim xəstəni səhv müalicə etdi – “MedEra” Hospitalda BİABIRÇILIQ\nOctober 16, 2018 19:35 October 16, 2018 19:54 Qafqaz\nVətəndaş Günay Cahangirova Xoşqədəm Hidayətqızının aparıcısı olduğu verilişə ekspert kimi çıxan həkimdən şikayətçidir. Unikal.org-a müraciət edən Cahangirova Günay Valid qızı “MedEra” Hospitalın Neyrocərrahı Əliosman Qədimbəylinin Ətraflı →\nOctober 16, 2018 19:05 October 16, 2018 19:48 Qafqaz\nBadamdardakı sürüşmə sahəsində monitorinq və müşahidələr aparılır. Ekologiya və Təbii Sərvətlər Nazirliyi tərəfindən yaradılan Qərargahdan Trend-.verilən məlumata görə, sürüşmə zonasında saat 18:00-a olan monitorinqin nəticələrinə Ətraflı →\nOctober 16, 2018 18:48 Qafqaz\nPrezident İlham Əliyev Oktay Sudef oğlu Qurbanovun Azərbaycan Respublikasının Mərakeş Krallığında fövqəladə və səlahiyyətli səfiri təyin edilməsi haqqında sərəncam imzalayıb. Dövlət başçısının digər sərəncamı ilə Ətraflı →\nOctober 16, 2018 18:46 Qafqaz\nJurnalist Məmməd Həmidovun qohumu “Modern Hospital”da yalnış müalicə edildiyi üçün ayağı amputasiya edilib. Unikal.org-a müraciət edən şikayətçi bildirib ki, 18 avqust 2018-ci il tarixində “MODERN Ətraflı →\nOctober 16, 2018 18:30 Qafqaz\nBu gün səhər saatlarında dünyasını dəyişən Qarabağ Qazilər Birliyinin sədri Etimad Əsədov Bakının Fatmayı qəbiristanlığında torpağa tapşırılıb. Modern.az-ın məlumatına görə, dəfn mərasimində Etimad Əsədovun döyüş Ətraflı →\nOctober 16, 2018 18:15 October 16, 2018 18:22 Qafqaz\nPrezident İlham Əliyev Qax rayonunun Qax-Qıpçaq-Ağyazı avtomobil yolunun tikintisi ilə bağlı tədbirlər haqqında sərəncam imzalayıb. Sərəncamda qeyd olunur ki, dörd min nəfər əhalinin yaşadığı 13 Ətraflı →\nOctober 16, 2018 18:01 October 16, 2018 18:14 Qafqaz\nBakı Şəhər İcra Hakimiyyətində (BŞİH) yeni təyinat olub. “Report”un əldə etdiyi məlumata görə, Şəhər İcra Hakimiyyəti Başçısınin səlahiyyətlərini icra edən Eldar Əzizovun imzaladığı əmrə əsasən Ətraflı →\nZaqatalada yırtıcı heyvan həyətə girərək ev sahibinə xəsarət yetirib – YENİLƏNİB – VİDEO\nOctober 16, 2018 17:47 October 16, 2018 18:12 Qafqaz\nVideo əlavə olunub ***12:45 Zaqatala rayonunda yırtıcı heyvan həyətə girərək ev sahibinə xəsarət yetirib. “Report”un Zaqatala-Balakən bürosunun veridyi məlumata görə, hadisə rayonun Muğanlı kəndi ərazisində Ətraflı →\nOctober 16, 2018 17:33 October 16, 2018 18:10 Qafqaz\nOktyabrın 17-nə manatın məzənnəsi açıqlanıb. Mərkəzi Bankdan Trend-ə verilən məlumata görə, 17.10.2018-ci il tarixindən etibarən rəsmi məzənnə 1 ABŞ dollarına nisbətdə 1,7000 manat səviyyəsində müəyyən Ətraflı →\nOctober 16, 2018 17:17 October 16, 2018 18:08 Qafqaz\nBakı Ağır Cinayətlər Məhkəməsində Respublika Narkoloji Mərkəzində baş verən yanğınla bağlı həbs edilənlər – Mərkəzin direktoru Telman Məmmədhəsənov, Mərkəzin təhlükəsizliyi üzrə mühəndisi, yanğın təhlükəsizliyinə cavabdeh Ətraflı →\nOctober 16, 2018 16:30 October 16, 2018 17:00 Qafqaz\nAzərbaycanda bağça müdiri, müdirin müavini və bağçanın işçisi barəsində cinayət işi başlanılıb. “Qafqaz Xəbər” qəzeti “Report”a istinadən əldə etdiyi məlumata görə, Bakının Yasamal rayonu, Əhməd Cəmil Ətraflı →\nOctober 16, 2018 16:18 October 16, 2018 16:58 Qafqaz\nBakı Ağır Cinayətlər Məhkəməsində qəsdən sağlamlığa ağır zərər vurmaqda təqsirləndirilən Muraz Məmmədovun cinayət işi üzrə məhkəmə prosesi başa çatıb. “Qafqaz Xəbər” qəzeti Trend-ə istinadən məlumatına görə, Ətraflı →\nOctober 16, 2018 16:07 Qafqaz\n“Bu gün günortadan sonra Kiyevə yola düşürəm. Biri gün isə Poltava xəstəxanasında müayinədən keçəcəm. Ürək damarlarıma iki stend qoyulacaq. Ola bilsin ki, açıq ürək əməliyyatı Ətraflı →\nOctober 16, 2018 15:56 October 16, 2018 16:05 Qafqaz\nSon 5 il ərzində texniki və texnoloji ixtisasların daxil olduğu I ixtisas qrupu üzrə 600-dən çox bal toplayanların sayında 81 faiz artım olub. “Qafqaz Xəbər” qəzeti Ətraflı →\nOctober 16, 2018 15:48 October 16, 2018 16:02 Qafqaz\n“Cənab prezident İlham Əliyev tərəfindən böyük addım atılaraq şəhid ailələrinə 11 min manat birdəfəlik yardımın verilməsi nəzərdə tutulub”. Modern.az-ın məlumatına görə, bunu Milli Məclisin bu Ətraflı →\nOctober 16, 2018 15:42 October 16, 2018 15:59 Qafqaz\nBadamdarda sürüşmə sahəsində monitorinqlər davam etdirilir. Ekologiya və Təbii Sərvətlər Nazirliyi tərəfindən yaradılan Qərargahdan Trend-ə verilən məlumata görə, sürüşmə zonasında saat 15:00-a olan monitorinqin nəticəsinə Ətraflı →\nOctober 16, 2018 15:37 October 16, 2018 15:54 Qafqaz\nSosial şəbəkə istifadəçiləri Bakıda yumurta qıtlığının olduğunu və 1 yumurtanın qiymətin 20-30 qəpiyədək bahalaşdığını bildirirlər. Respublika Quşçular Cəmiyyətinin sədri Aydın Vəliyev Modern.az-a deyib ki, payız ayları Ətraflı →\nOctober 16, 2018 15:33 October 16, 2018 15:52 Qafqaz\nEkologiya və Təbii Sərvətlər Nazirliyinin Su Hövzələrində Bioloji Resursların Artırılması və Mühafizəsi Departamentinin əməkdaşları tərəfindən Xəzər dənizinin Zirə qəsəbəsinin sahil zonasında icazəsiz balıq ovlayan şəxs Ətraflı →\nOctober 16, 2018 15:22 October 16, 2018 15:40 Qafqaz\nFüzuli rayonu, Birinci Zobucuq qəsəbəsi ərazisində mərmi tapılıb. Ərazilərin Minalardan Təmizlənməsi üzrə Milli Agentlikdən (ANAMA) Trend-ə verilən məlumata görə, qurumun xüsusi mobil çevik əməliyyat qrupu Ətraflı →\nOctober 16, 2018 15:15 October 16, 2018 15:35 Qafqaz\nAlmaniyanın məşhur avtomobil istehsalçısı – “Audi” şirkəti dizel yanacağı ilə işləyən avtomobillərində zərərli tullantılarla bağlı göstəriciləri təhrif etdiyi üçün 800 mln. avro cərimə ödəməli olacaq. “Qafqaz Xəbər” qəzeti “Report”a Ətraflı →\nOctober 16, 2018 15:09 October 16, 2018 15:29 Qafqaz\nOctober 16, 2018 15:04 October 16, 2018 15:28 Qafqaz\nMüdafiə naziri general-polkovnik Zakir Həsənov çexiyalı həmkarının dəvəti ilə oktyabrın 17-dən 20-dək Çex Respublikasında işgüzar səfərdə olacaq. Müdafiə Nazirliyindən Trend-ə verilən məlumata görə, səfər çərçivəsində Ətraflı →\nOctober 16, 2018 14:55 October 16, 2018 15:26 Qafqaz\nMilli Məclisin sədri Oqtay Əsədov müavinət ala bilməyən şəhid ailələri ilə bağlı göstəriş verib. “Qafqaz Xəbər” qəzeti Trend-ə istinadən məlumatına görə, O.Əsədov bildirib ki, Milli Məclis Ətraflı →\n“Taliban”ın növbəti hücumü: 30-dan çox polis ölüb\nOctober 16, 2018 14:32 October 16, 2018 15:22 Qafqaz\nƏfqanıstanın şimalında “Taliban” radikal hərəkatının döyüşçülərinin hücumu nəticəsində 30-dan çox polis əməkdaşı saxlanılıb. “Qafqaz Xəbər” qəzeti Trend-ə istinadən məlumatına görə, taliblər Samanqan vilayətində nəzarət-buraxılış məntəqəsinə hücum Ətraflı →\nOctober 16, 2018 14:19 October 16, 2018 15:19 Qafqaz\nEkologiya və təbii sərvətlər naziri Muxtar Babayev oktyabr ayının 26-da Goranboy şəhərində vətəndaşları qəbul edəcək. Nazirlikdən Trend-ə verilən məlumata görə, 26 oktyabr 2018-ci il tarixində Ətraflı →


Şamaxıda qədim tariximiz belə məhv edilir-VİDEO-YENİLƏNDİ » www.tezadlar.az\nŞamaxıda qədim tariximiz belə məhv edilir-VİDEO-YENİLƏNDİ\nToğrul Salahov: “Rayonun Göylər kəndindəki qədim və tarixi abidə, sırasında türk əsgərlərinin də qəbri ehtimal edilən olduqca qədim tarixi məzarlıq İcra nümayəndəsi İxtiyar Xəlilov tərəfindən darmadağın edilib, bu müqəddəs tarixi abidənin- məzarlığın yerində həyət evləri, ticarət obyektləri tikilməkdədir”\nDünən əməkdaşımızla görüşən Şamaxının Göylər kəndinin sakini, Azərbaycanın idman ustası Toğrul Salahov yaşadığı kənddə baş verən bir dəhşətli hadisədən danışdı. O, təqdim etdiyi video və foto görüntülərlə təsdiq etdi ki, Göylər kəndinin icra nümayəndəsi İxtiyar Xəlilov kənddəki olduqca qədim olan, arasında türk əsgərlərinin də qəbri ehtimal edilən tarixi məzarlığı dağıtdıraraq yer üzündən sildirir, hətta qəbirlərin üzərində evlər, ticarət obyektləri də tikilmişdir.\nOnunla həmsöhbət olduq, bəzi suallarımızı verdik:\n-İxtiyar Xəlilovun qanunsuz hərəkətlərinə qarşı artıq imzatoplama kampaniyasına başlanılıb və Sizə təqdim edilən bu video və fotolar Prezident cənab İlham Əliyevə, tarixi abidələrimizə ürək yanğısı ilə yanaşan Azərbaycanın birinci xanımı Mehriban xanım Əliyevaya, Mədəniyyət və Turizm Nazirliyinə, Şamaxı rayon İcra Hakimiyyətinin başçısına, həmçinin digər dövlət qurumlarına göndəriləcək... Kənd sakinlərini və kəndin ziyalılarını, təəssübkeşlərini narahat edən həm də budur ki, düşmənimiz ermənilər Azərbaycana məxsus tarixi mənbələri və daş abidələri özününküləşdirir, öz adlarına çıxırlar, izimizi belə yer üzündən silirlər, Göylər kəndinin icra nümayəndəsi İxtiyar Xəlilov isə kəndəki qədim, tarixi məzarlığı darmadağın etdirib, hamımızın gözü qarşısında tariximizə böyük hörmətsizlik nümayiş etdirir...\n“İxtiyar Xəlilov hesab edir ki, bu ərazinin-kəndin külli ixtiyar sahibir, özünü kəndin ağası kimi aparır, istədiyini edir”\n- Videodakı görüntülər olduqca təsirlidir, qəbir daşlarının üzərində bəlkə də min illər əvvəllərə gedib çıxan nişanələr, qəribə məzar daşları ornamentləri, izlər... diqqətimizi çəkdi. Bu qədərmi laqeydlik olar?\n- Bilirsiniz, qədim Azərbaycan torpağının özünəməxsus tarixi mənbələri var. Onlardan biri də qədim qəbir daşlarıdır... Burada təkcə üzərində ərəb əlifbası ilə yazılmış baş daşları deyil, üzərində türk əsgərlərinə aid edilən sinəüstü daşlar, hətta ta qədimlərə gedib çıxan daş nişanələri vardır. Əslində, bu məzarlığa qəbirstanlıq kimi baxmaq doğru deyil... Buranı bu yurdun, Vətənin tarixini təsdiqləyən bir canlı muzeyi də adlandırmaq olar... Ən nəhayət, burada baş verən dağıntı, təhqiramiz mövqe həm də müsəlmançılığa, islama qarşı yönəlmiş bir hərəkətdir...\n- Bəs niyə kəndin mollası-din adamları, həmçinin Şamaxının axundu məsələyə qarşı addım atmırlar?\n- Bilirsiniz, İxtiyar Xəlilov hesab edir ki, bu ərazinin-kəndin külli ixtiyar sahibir, özünü kəndin ağası kimi aparır, istədiyini edir. Onun bir sözünü iki edən yoxdur, insanların gözünün odunu alıb. Molla yazıq neyləsin, bir söz deyən kimi İxtiyar Xəlilovun qəzəbinə tuş gələ bilər. Qorxusundan dinmir. Amma biz - kəndin təəssübkeşləri tariximizin belə məhv edilməsinə qarşı çıxan sakinlər artıq dözə bilmədik. Gərək daş ürəkli olasan ki, bu acı mənzərəyə göz yumasan. Biz isə, bağışlasın İxtiyar Xəlilov, artıq dözə bilmədik, dözə bilmərik... O, qardaşı, Şamaxı rayon Əmək və Əhalinin Sosial Müdafiəsi Mərkəzinin direktoru Tərlan Xəlilova, digər vəzifəli qohumlarına arxayınlaşaraq istədiyini edir. Qanunsuzluq və özbaşınalıq o həddə çatıb ki, hətta Tərlan Xəlilovun sürücüsü də onlara qoşulub, qədim məzarlığı özünə məxsus mal tövləsinin peyin və tullantılarının zibilxanasına çevirib. Bu qədər insafsızlıq, tariximizə qənimkəsilmə olarmı? Təqdim etdiyim üç ədəd videoda siz bunları gördünüz. İstəyirik ki, cənab Prezident bu məsələyə ciddi reaksiya versin və kənd icra nümayəndəsi İxtiyar Xəlilovun bu hərəkəti cavabsız qalmasın. Kadrlarda qədim məzar daşlarının sındırıldığı, qəbiristanlığın ərazisinin əkin, həyətyanı torpaq sahəsi kimi satılması, burada ticarət obyekti, evlər tikildiyi aydın görünür... Onu da əlavə edim ki, Şamaxının ən böyük kəndi olan Göylər kəndində Azərbaycanda görünməmiş vəhşilik davam edir. Təsəvvür edirsinizmi, kəndin bələdiyyə sədri Nəbi Nəbiyev də qoşulub icra nümayəndəsi İxtiyar Xəlilova və onlar birlikdə kəndin əkin yerlərini satdıqları bəs deyilmiş kimi, indi də girişiblər kəndimizin qədim qəbiristanliğının ərazisini satmağa. Məzar daşlarını vəhşicəsinə qopardıb sındıraraq ulu babalarımızın dəfn olunduğu torpaq sahələrini indi pula çevirir, satırlar. İnsan da öz tarixini pula satarmı? Artiq orada iki ev də tikilib və bir neçə yurd sahəsi isə çəpərlənib... Bunların gözləri doymur, artıq məzarda yatanları da narahat edirlər. Bu cür çirkli pullarla kəndin bələdiyyə sədri Nəbi Nəbiyevin və İcra nümayəndəsi İxtiyar Xəlilovun Şamaxının Caylı kəndində böyük heyvan sürüləri, kəndin mərkəzində Ticarət mərkəzi, dükanları, kəndin əkin yerlərində tikdirdikləri restoranları... var. Təsəvvür edirsinizmi, 1992-ci ildə o vaxtkı xalq cəhbəsinin əli ilə hakimiyyətə gəlmiş Tərlan Xəlilov sonradan YAP-ın üzvü oldu... Olsun. Amma tariximizə qənim kəsilməyinə nə sözü? Görkəmli dövlət xadimi Heydər Əliyevin 13 iyun 1998-ci il tarixdə imzaladığı sərəncamında tarixi abidələrimizin göz bəbəyi kimi qorunub saxlanılması qeyd olunub. İndinin özündə, Mehriban xanım Əliyevanın tarixi abidələrə, keçmişimizə diqqət və qayğısı bir örnəkdir. Bakının qədim Qala kəndində “Qala kömpleksi” qoruğunun yaradılması tariximizə bir hörmət və dəyər nümunəsidir. Şamaxının Göylər kəndində isə əksinə, tariximiz məhv edilir. O qəbirlərdə uyuyan insanların ruhu indi İxtiyar Xəlilovun başı üzərində dolaşır, imdad diləyir. Şəxsən kəndin ziyalılarından bir qrupu 3 ildir aidiyyəti qurumlara, Şamaxı RİH-nə şikayətlər etmişik ki, tariximizi məhv edirlər... Amma nə fayda, İxtiyar Xəlilov deyir ki, “Bizə heç kim heç nə edə bilməz!”. İxtiyar Xəlilov açıq şəkildə deyir ki, “Qardaşım Tərlan Xəlilov əmək və əhalinin sosial müdafiəsi naziri Səlim Müslümovla tələbə və gənclik yoldaşıdır, bizə kim batacaq???”.\nAmma biz dəqiq bilirik ki, onlar Səlim Müslümovun adından yalan danışır, sui-istifadə edirlər. Amma o da var ki, Şamaxıda icra başçısı da İxtiyar Xəlilova heç nə demir. Amma bu dəfə inanırıq ki, təqdim etdiyim videolara baxandan sonra Göylər kəndinin hər yerdə at oynadan icra nümayəndəsinə deməyə söz də tapılacaq, tariximizə düşmən münasibətinə görə onu cəzalandırmağa səbəb də... “Təzadlar”ın rəhbərliyindən xahiş edirik ki, səsimizi aidiyyəti qurumlara çatdırmaqda bizə kömək etsin.\nRedaksiyadan: Təqdim edilən maddi sübutlara-video və fotolara münasibətini öyrənmək üçün dünən əvvəlcə İxtiyar Xəlilovun özünə zəng etdik, lakin mobil telefonumuzu cavabsız qoydu. Sonra qardaşı Tərlan Xəlilova zəng etdik. Bu barədə növbəti yazıda bəhs edəcəyik...\n23 fevral 2015 12:25 #: 1\nbu hadiseler cox olub tarixi abidelerimizi sokub yerinde ticaret abyekleri tikir ve ehaliye torpaq sahesi kimi satirlar umumiyetle goyler kendinde ozbasnaliq rusfetxoluq bas alib gedir biz seninleyik qardasim\nTogrul ve seninle fexr edirik\n23 fevral 2015 22:27 #: 2\nErmənilər orda, bunlarda burda, sökün, satın yeyin!\nXAN VELİKİ XAN\n23 fevral 2015 23:14 #: 3\nGöylər kəndi səninlədir Togrul Salahov, biz səninlə fəxir edirik qardaş. Bunlar nə murdar insanlardirlar. Nə İxtiyar Xəlilovun nə də o bələdiyyə sədri Nəbi Nəbiyevin damarlarinda nə Türk qani nə də Azeri qani axmir. Bunlar qiyamət günü ALLAHTALAYA nə cavab verəcəklər. Orada rüşvət işləmir. ALLAH sizə lənət etsin.\n23 fevral 2015 23:17 #: 4\nSalam qardawdar bu alcaqlari diri diri yandirmaq lazimdi bele werefsizderi! Bunlar dusmandirler milete! Bele bir haqsozdiga goz yumayaq sabah deyeceyler Goyler kendinin Pir Merdakan olan qebirisdanligi deyeceyler sataq. I.Xelilov puldan otru pis yola duwmeyede hazirdi! Xeyir ola bunlar camatin qebirin sokub yurd satirlar?\n23 fevral 2015 23:21 #: 5\nBiz bu gun əjdadlarimizin məzarlarini qoruya bilməsək bu vəhşilərdən,bəs düşmənimiz olan ermənilərdən vətənimizi necə qoruyacagiq. Gərək insanin kişiliyi ola axi.\n24 fevral 2015 20:07 #: 6\nQartdaş özüvü yorma ,Göylər kəndində cox az sayda kisi qalib. Bu böyük qeyrətsizlikdir.\n24 fevral 2015 23:42 #: 7\nBiz şirvanlilar özlərini kişi kimi taniyanlar səninlədir Togrul qardaş .Beləleri ile mübarizə apar. Əsil türk qani axir sənin damarlarindan.\n25 fevral 2015 07:30 #: 8\nЙерине йетмемиш хеч кимин хаггында бошбаглызлыг етмейин.\n25 fevral 2015 13:53 #: 9\nƏdalət zəhmət olmasa adini düz yaz, kimində ürəyi istəyirsə gəlib baxsin qəbirsanliq üzərində ayaqyolu tikir bu Göylərde.\nXAN VELIKI XAN\n25 fevral 2015 22:14 #: 10\nGöylərlilərə şad bir xəbər. Qan icən icra nümayəndəsi İxtiyar Xəlilov işdən qovuldu. Bir daha Göylər kəndinə subut olduki bizim dövlətimiz var. Biz Azərbaycanli olmagimizla fəxr edirik.\n26 fevral 2015 12:47 #: 11\nIxtiyari Xelilovu hec kim ishden cixara bilmez axi o ne edib nece iller dovlete yuksek xidmet edib.Ixtiyar Xelilov hele uzun iller dovlete layiqli xidmet edecek.Rayon rehberliyide ondan razidir Ixtiyar Xəlilovu Qasım Qasımov müdafiə edir heç əziyyət çəkib özünüzü pis vəziyyətə salmayın\n26 fevral 2015 23:10 #: 12\nBaba sən Göylər kəndindənsənsə bilki o qəbirsanligda saninda baban və nənən yatir, ustündədə tualet tikilər. Sənin bir balaca vicdanin olsa bunlarimüdafiyə etməsən. Cünki o qəbirsanliq torpagini həmin xəlilov satib. Bunu bizə hec ermənilər etməzdir bunlar etdi\n27 fevral 2015 08:16 #: 13\nİxtiyar Xəlilovun atasinida yandirarlar,bizim dövlatin bir prezidenti var.O da cənab İlham Əliyevdir.Cox sagolki Togrul Salahov bu ozbaşinaligi san lazimi yerlərə catdirirsan,cənab prezidentin bu işdərdən xəbəri yoxdur.Siz bu Xəlilovlarin arxasinda kimlər durursa onlarida yazin. Qoy onlarda bilsinlərki bizim güclü dövlətimiz var.\n3 mart 2015 23:23 #: 14\nTogrul Salahov mən vəkilər kaleqasinda otururam. Sən çantajla mesqulsan, sade insanlari cacdirirsan Ayibdir bu cenfesanliq. Turk qebri bilen cikdinmi Yoxsa niyyetin nedir\n5 mart 2015 17:39 #: 15\nGed yazini düz yazini düz yaz sonra mənimlə danişarsan. Ay maliş..........\n6 mart 2015 23:21 #: 16\nNarazı sakinlər prezidentə müraciət etdilər: “Şamaxını bu bəladan qurtarın” – Bir neçə kəndin sakinləri etiraz tədarükündə\nTarix: Bu gün, 09:27 | Çap et\nNarazı sakinlər prezidentə müraciət etdilər: “Şamaxını bu bəladan qurtarın”\nDİA.AZ: - Neçə gündür ki, Şamaxıda icra başçısı Asif Ağayevin yarıtmaz siyasətinə etiraz edən sakinlərin həyəcan dolu müraciətləri KİV-lərdə işıqlandırılır. Xəbərlərdə bildirilir ki, Şamaxı rayon İH başçısının birinci müavini Qasım Qasımovun girovuna çevrilən icra başçısı özünün yanlış kadr siyasətiylə yerlərdə narazılığa səbəb olub.\nDİA.AZ olaraq artıq belə bir narazılığın rayonun Göylər kəndində başqaldırması xəbərini çatdırmışdıq. İndi isa redaksiyamıza daha bir neçə kənddə etirazların baş qaldıracağı haqda informasiya göndərilib.\nŞamaxı rayon sakini Nailə İbadovanın adından DİA.AZ-a göndərilən məlumatda qeyd olunur ki, rayonda narazılıq kulminasiya nöqtəsinə çatıb: “Rayonda bütün struktur vəzifələrdə çalışan vəzifəli şəxsləri İcra Hakimiyyəti Başçısının 1-ci müavini Qasım Qasımov bir-birləri ilə süni intriqa yaranmasına şərait yaradaraq, rayonda vəziyyəti gərginləşdirib.\nYaxın günlərdə rayonun Göylər, Avaxıl, Çaylı və rayonun 50% əhalisini təşkil edən Quşçu kəndinin camaatının rayon İcra Hakimiyyətinə, Qasım Qasımovun istefasını tələb etmək üçün, kütləvi surətdə etiraz aksiyası planlaşdırılır. Rayonun problemləri bir yana qalıb, əvəzində Şamaxı rayon icra hakimiyyəti başçısı Asif Ağayev intriqalar alətinə çevrilmiş Qasım Qasımovun diqtəsi ilə səriştəsiz kadr islahatlarını aparmaqdadır.\nŞamaxı ağsaqqalları DİA.AZ vasitəsilə ölkə Prezidentindən kömək diləyirlər. Şamaxını bu bəladan qurtarın. Qabaqcadan sizə təşəkkürük”.\nYazıda iddia olunanlarla bağlı bütün maraqlı tərəflərin mövqelərini işıqlandırmağa hazırıq...\n19 mart 2015 23:04 #: 17\nGöylər camahati gəlin kişi olagin,öz əjdadlarimiza və tariximizə hörmət qoyaq.Togrula dəstək olaq cünki bu işdə o qabaga düşüb.Bu işdə biz hamimiz ona borcluyuq.\n25 mart 2015 22:23 #: 18\n28 mart 2015 20:12 #: 19\n1 aprel 2015 15:52 #: 20\n19 may 2015 07:08 #: 21\na bu qasim haqda ya yazirsiz ki xelefov ona guvenir yada yazirsizki qasimov xelefovu isden cixartdi. A kisiliyiniz olsun, samaxililarin adindan burda bos seylar yazmayin, Şamaxinin 50 %-i padar tayfasidi o tayfaninda agsaqqali qasimovdu agilli ol samaxililar adindan danisib basindan boyuk dasin altina girme yoxsa o das basina duser sagolsun cenab preziden ki qasimovu samaxiya gonderib onun sayesine bu gun rayonda oz sozumuzu hunerle deyirik hami da onun evin taniyir sozu olanda birbasa evine gedir INSALLAH qasim qasimovu samaxida icra bascisi vezifesinde goreriy bu 99 % samaxi xalqinin arzusudur esasda padar quscu tayfalarinin


Sumqayıtda 59 yaşlı qadını maşın vurdu – FOTO | AARinfo.az\nSumqayıtda 59 yaşlı qadını maşın vurub.\n“Report”un məlumatına görə, hadisə 17-ci mikrorayon ərazisində baş verib.\nSumqayıt şəhər sakini, 1959-cu il təvəllüdlü İbrahimova Sevil Əhmədağa qızı yolu keçərkən sürücü Elçin Allahverdiyevin idarə etdiyi “Rav-4” markalı, “10-LU-121” dövlət nömrə nişanlı avtomobil tərəfindən vurulub. Yaralı Sumqayıt şəhər Təcili Tibbi Yardım xəstəxanasına çatdırılıb.\nYaşlı qadının vəziyyəti ağır olduğundan o, reanimasiya şöbəsinə yerləşdirilib və süni nəfəs aparatına qoşulub.


Nazirlik qızların videosu ilə bağlı rəsmi açıqlama yaydı – Yeni Gundem\nNazirlik qızların videosu ilə bağlı rəsmi açıqlama yaydı\nDaxili İşlər Nazirliyi qızların çılpaq videosu ilə bağlı açıqlama yayıb. “Qafqazinfo”ya daxil olan məlumatda qeyd olunur ki, dünən – martın 31-də sosial şəbəkələrdə və bəzi internet saytlarında bir qrup şəxsin sərxoş vəziyyətdə əxlaqsızlığı təbliğ edən və cəmiyyətdə mövcud olan etik-davranış qaydalarına zidd hərəkətlərini özündə əks etdirən videogörüntü yayılıb.\nVideo geniş ictimai rezonans doğurduğundan və cəmiyyətin müxtəlif təbəqələri tərəfindən haqlı olaraq böyük narahatlıq və narazılıqla qarşılandığından DİN rəhbərliyinin tapşırığına əsasən məsələ ilə əlaqədar təxirəsalınmaz əməliyyat tədbirləri həyata keçirilib. Nəticədə həmin görüntülərdə əks olunan 2 kişinin və 3 qadının şəxsiyyətləri müəyyən edilmiş və onlar saxlanılaraq Nəsimi Rayon Polis İdarəsinə gətiriliblər. İstifadələrində olan “Land Rover” markalı avtomobil isə mühafizə olunan duracağa yerləşdirilib.\nSoyqırım qurbanları Şamaxıda anıldı\nTürkiyədə qəzada 1 nəfər öldü, 11 nəfər yaralandı\nMəşhur bloger avtomobil qəzasında öldü


Bakı şəhəri, Nizami rayonunda onikimərtəbəli yaşayış binasının şaxtasında elektrik kabellərinin 25 p.m hissəsi yanmışdır. Yanğın saat 10:33-də yanğınsöndürənlər tərəfindən söndürülmüşdür;\nBakı şəhəri, Xətai rayonunda mənzildə bağlı qapı arxasında 1 nəfərin köməksiz vəziyyətdə qalması barədə məlumat daxil olmuşdur. Hadisə yerində əməliyyat şəraiti qiymətləndirilərkən məlum olmuşdur ki, həmin şəxs giriş qapısının dəfələrlə döyülməsinə reaksiya vermir. Xilasedicilər xüsusi texnika vasitəsilə onaltımərtəbəli yaşayış binasının 3-cü mərtəbəsində yerləşən həmin mənzilə qalxaraq pəncərədən daxil olmuş və giriş qapısını açmışlar. Mənzilə baxış keçirilərkən 1953-cü il təvəllüdlü Məmmədov Cavanşir İmanqulu oğlu döşəmədə hərəkətsiz vəziyyətdə aşkarlanmışdır. Hadisə yerinə çağırılmış Təcili Tibbi Yardım Stansiyasının həkimləri tərəfindən keçirilmiş ilkin tibbi müayinə nəticəsində C.Məmmədovun vəfat etdiyi məlum olmuşdur. Qeyd olunan şəxsin cəsədi xilasedicilər tərəfindən aidiyyəti üzrə təhvil verilmişdir. Əməliyyat saat 15:07-də başa çatmışdır;\nBakı şəhəri, Xətai rayonunda partlayıcı qurğu ehtimal olunan şübhəli əşyaların aşkarlanması barədə məlumat daxil olmuşdur. Dərhal Nazirliyin müvafiq qurumlarının mütəxəssisləri lazımi tədbirlərin görülməsi üçün hadisə yerinə cəlb edilmiş, aidiyyəti qurumlar məlumatlandırılmışdır. Nazirliyin mütəxəssisləri tərəfindən hadisə yerinə baxış keçirilərkən aşkarlanmış əşyaların 4 ədəd fişəng olduğu müəyyən olunmuşdur. Aşkarlanmış fişənglər xilasedicilər tərəfindən aidiyyəti üzrə təhvil verilmişdir. Nazirliyin mütəxəssisləri hüquq mühafizə orqanlarının əməkdaşları ilə birgə ərazidə müvafiq təhlükəsizlik tədbirləri görmüşlər. Əməliyyat saat 22:15-də başa çatmışdır;\nAbşeron rayonunda "Daewoo" və "Volkswagen" markalı 2 minik avtomobili toqquşmuşdur. Nəticədə, nəqliyyat vasitələri deformasiyaya uğramış, sürücülər və avtomobillərdə olan şəxslər xəsarət almışdır. Yaralılar xəstəxanaya aparılmışdır. Hadisə yerinə cəlb edilmiş xilasedicilər ərazidə müvafiq təhlükəsizlik tədbirləri görmüşlər. Əməliyyat saat 22:50-də başa çatmışdır;\nŞəki şəhərində ümumi sahəsi 150 kv.m olan birmərtəbəli 3 otaq və aynabənddən ibarət fərdi evdə tavanın yanar konstruksiyaları 8 kv.m sahədə yanmışdır. Yanğın saat 04:20-də yanğınsöndürənlər tərəfindən söndürülmüşdür;\nBakı şəhəri, Binəqədi rayonunda "BMW" markalı minik avtomobilinin yanar hissələri yanmışdır. Yaxınlıqdakı yaşayış evi yanğınsöndürənlər tərəfindən yanğından mühafizə olunmuşdur. Yanğın saat 07:18-də yanğınsöndürənlər tərəfindən söndürülmüşdür.


Müsəlmanların İsraili məğlub etməsi - onların dünyada xoşbəxtlik amili\nFələstin xalqına köməkdən ibarət olan vacib əməl\nFələstin məsələsi - inqilabın ən əsaslı, ən mühüm və ən prinsipial məsələsi\nXalqların iradə və əzmkarlığı ilə İsraili məhv etməyin mümkün olması\nBu gün Fələstin xalqı ayağa qalxmış və oyanmışdır. O zaman Quran Bəni-İsrailə azğınlıq əleyhinə böyük bir mübarizədə olduqlarını deyirdi. Bu gün həmin müraciət fələstinli müsəlmanlara və bütün qeyrətli müsəlmanlara ünvanlanmışdır: “Yaxşılıq da etsəniz, özünüzə etmiş olursunuz, pislik də!“ Əgər yaxşılıq etsəniz, əgər Allah yolunda çalışsanız, əgər Allahın fərmanına əməl etsəniz, əgər insaniyyət düşmənləri ilə, din və həqiqət düşmənləri ilə mübarizə yolunda olsanız, ey fələstinli müsəlmanlar, ey ərəb müsəlmanlar və ey dünyanın müsəlmanları, əgər bu vəzifələrə əməl etsəniz, bu yaxşılığı özünüzə etmiş olacaqsınız.\nBu regionda əzəmətli bir İslam qüdrətinin vücuda gələcəyi, Şərqin və Qərbin böyük təcavüzkar qüvvələrinə möhkəm zərbə vuracağı gün daha İslam xalqları məzlumluq, məhrumluq, yoxsulluq və aclıq üzü görməyəcəklər. Siz görün İslam ölkələri yoxsulluq, savadsızlıq və cəhalət baxımından hansı vəziyyətdədirlər! Bu geniş torpaqlarda on milyonlarla müsəlman yaşayır. Amma heç birində bu xalq üçün insani və şərəfli bir məişət şəraiti yoxdur. Nə üçün belədir? Çünki böyük qüvvələr öz maraqlarını təmin etmək üçün bu xalqı, bu xaqları həmişə təzyiq altında, ixtilaf və nifaq alovu altında saxlamağı zəruri bilmişlər. Onların başını özləri ilə, daxili məsələləri ilə qarışdırıb, əzəmətli bir beynəlxalq vəhdətə nail olmalarına imkan vermirlər. İmperializmin bu regiondakı əlaltısı və bazası da xain İsraildir.\nBiz sionizmi bir məslək və məzhəb bilmirik və onu yəhudilikdən ayırırıq. Dünyada sionizmə nifrət edən azad və pak fitrətli yəhudilər çoxdur. Bu isə məzlum və məhrum müsəlmanlara aid olan torpaqları işğal etməkdən və zülmkarlıqdan başqa həyat imkanı olmayan faşist və təcavüzkar bir siyasi məsləkdir.\nBiz İran xalqı və İranın inqilabçı müsəlmanları İslam dünyasının diqqətini cəlb edə bildikdən və Amerika imperializminə bu möhkəm zərbəni vura bildikdən sonra bu yolda da bu böyük addımı atmalıyıq. Biz ərəb xalqlarına Fələstin yolunda mübarizə və Fələstin üçün fədakarlıq dərsini öyrətməliyik.\nQeyd etdiyim kimi, bizim üçün Fələstin məsələsi bir insani və dini məsələdir. Ona görə insani məsələdir ki, bu regionda bir qrup antibəşər cinayətkar toplaşmışdır. Onların cinayətdən, təcavüzdən, istismarçılıqdan, inqilabçı xalqlar və dövlətlər əleyhinə təxribatdan başqa bir işləri yoxdur.\nBu gün də bizim düşmənlərimizə kömək etməkdədirlər. Bu gün də bizimlə müştərək sərhədləri olan və əleyhimizə təxribat aparan şəxslərə kömək etməkdədirlər. Onlar bu regionda Amerikanın İran və İran inqilabı əleyhinə təxribat mərkəzidirlər. Bundan əlavə, qardaşlar və bacılar, Fələstin məsələsi bizim üçün bir dini məsələdir. İslam müsəlman torpaqlarını müdafiə etməyi bizə lazım bilmiş, məzlum və məhrumların hüququnu qorumağı vacib etmişdir. Bizə vacib etmişdir ki, 30 ildir “ey müsəlmanlar” - deyə fəryad qoparan, lakin heç kimin cavab vermədiyi bir xalqa malımızla və canımızla kömək edək.\nFələstin xalqı otuz ildir “ey müsəlmanlar” deyir. Bu ərəb dövlətlərinin hansı iddia edə bilər ki, fələstinli qardaşlarının bu fəryadına cavab vermişdir. Bu ərəb hökumətlərinin hansı iş başına gəldisə, xalqlarını özlərinə sarı çəkmək üçün Fələstini müdafiə şüarı verdilər.\nMən Şimali Afrika hökumətlərinə deyirəm, Orta Şərq hökumətlərinə deyirəm, işğalçı İsraillə həmsərhəd hökumətlərə deyirəm, Fars körfəzi hökumətlərinə deyirəm. Bunların hansı biri bir İslam hökumətinin vəzifəsi olan şəkildə fələstinli qardaşlara və Fələstin məsələsinə kömək etmişdir?! Otuz ildir bir neçə milyon müsəlman, məhrum və məzlum insanın imdad naləsi ucalır. Bunların dadına kim çatmalıdır?!\nİşğalçı və zalım Pəhləvi rejimi hətta bizim Fələstin məsələsi barəsində fikirləşməyimizə də icazə vermirdi; qoymurdu ki, bu məsələni beynimizdən keçirək, hiss edək və bizim xalqımız Fələstin məsələsinin İran məsələsinin və İran inqilabının bir hissəsi olduğunu duysun. Lakin bu gün bu ümmətin imamı ayıqdır. Bu gün ümmətin imamı haqlı olaraq bizim inqilabımızın ən əsaslı, ən mühüm və ən prinsipial məsələsi üzərində dayanmışdır; ümmət imamı Qüds məsələsi üzərində dayanmışdır. Ərəb, müsəlman və Fələstin mübarizələri tarixində ilk dəfədir Qüds günü adlı bir gün təyin olunmuşdur. Siz dünən axşam evlərin damına çıxıb təkbir sədası ucaltdınız. Bütün ərəb və İslam ölkələrində sizin çağırışınızı eşidən və sizin dəvətinizdən xəbərdar olan şəxslər çağırışınıza cavab verdilər və təkbir fəryadı İslam üfüqlərinin bütün səmasında zalımların qulaqlarını kar etdi, hegemonçuların yuxusunu qarışdırdı. Bu hərəkət irəliləməlidir. İran xalqı ciddi şəkildə və doğrudan, kompliment üçün yox, dildə yox, ciddi surətdə İran xalqı, İran hökuməti, qanunverici və icraçı qurumlar Qüds günü və Fələstin məsələsinə yardım istiqamətində qərarlar verməlidirlər.\nQüds və Fələstin məsələsinə ciddi yanaşın. Əzəmətli şəhər olan Beytülmüqəddəs Allah peyğəmbərlərinin təhlükəsiz yeri, müsəlmanların ilk qibləsi olmuşdur. O, sionist işğalçıların hökmranlığı altında və antiinsan təcavüzkarların ixtiyarındadır. Beytülmüqəddəs azad olmalıdır! Fələstin torpağı azad olmalı və öz xalqına qaytarılmalıdır! Deməsinlər ki, siz bir ölkəni coğrafi xəritə üzərindən necə götürə bilərsiniz. Deməsinlər ki, 30 ildir böyük güclərin himayəsi altında olan bir dövləti necə məhv etmək olar. İnsanların iradəsi və imandan qaynaqlanan əzmkarlığı bütün problemləri asanlaşdırır, bütün möcüzələri mümkün edir.\nSiz görürsünüz ki, İran xalqı on minlərlə şəhid verməklə və yaralı qəbul etməklə, bizim inqilabımız sizin və Qüds günü üçün buraya gələn qonaqların gözləri önündə nümunəyə və əfsanəyə çevrilmişdir. İran xalqı yüz min belə yaralı verib. İran xalqı yetmiş min şəhid verib. İran xalqı yenə də şəhid və yaralı verməyə hazırdır. İran xalqı Allaha görə, Allahın adını ucaltmaq və İslamı dirçəltmək naminə, böyük bir İslam dövləti qurmaq, Amerika və SSRİ-nin burnunu ovmaq və böyük gücləri bu regiondan məyus edən əzəmətli bir İslam qüvvəsi yaratmaq üçün yenə də fədakarlıq göstərməyə və yenə də şəhid verməyə hazırdır.